text:
E Cas di Seguridad ta funciona existosamente desde institucion na mei 2018
Diahuebs a tuma luga e reunion cu e Cas di Seguridad (“‘Veiligheidshuis’) cu ta consisti di diferente instancianan di ecadena hudicial, social y di salud. Na mei 2018 a institui, a base di recomendacion di Procurador General Alexander van Dam, e Cas di Seguridad (‘Veiligheidshuis’). Instancianan cu tin di haber cu e cadena di husticia, social y di salud ta traha hunto pa atendecasonan social cu por core risico di bay den e direccion di criminalidad si no interveni.
E proteccion di e posibel victima y su medio ambiente ta central, pesey ta papia di ‘Veiligheidshuis’. E ta pues basa riba un formamultidisciplinario di traha. E Cas di Seguridad tin su cede na oficina di Ministerio Publico y periodicamente e miembronan di e Cas di Seguridad ta reuni cu mandatarionan, den e caso akiawe cu Minister-President, sra. Evelyn Wever-Croes y Ministerdi Husticia, sr. Andin Bikker.
Na mei 2019 Veiligheidshuis a tene un simposio a base di cual Minister Bikker a presenta un concepto di ley pa atende cupersonan cu ta sufri di un malesa psychiatrico (‘voorwaardelijkemachtigingswet’). Door di e retonan di e pandemia e reunion paaña 2021 tabata pendiente pa algun tempo y awe a tuma luga.
E utan a bay den bon ambiente caminda a haya e jaarverslag2020 di casonan trata y pendiente, y a trece varios sugerencianandilanti na un forma hopi constructivo. E mandatarionan a gradicie partnernan di e cadena pa nan aporte uta haci cu e Cas di Seguridad a bira un éxito desde su inicio


c: text/html

text:
Dia 1 sèptèmber 2017 tin reglanan di kompetensia nobo ku a drenta na vigor. E reglanan aki ta ankrá den Ordenansa enkuanto Kompetensia. Palabrashonnan entre empresarionan ku ta limitá kompetensia (kartel) i mal uso di ekonómiko ta prohibí. Tambe sierto fushon i traspaso/ kompra entre empresanan mester wòrdu notifiká adelantá na FTAC. Inkumplimentu ku e Ordenansa por resultá den un multa di 10% di e volúmen di benta anual total di e empresa.
Alberto (Chos) Romero, Presidente di FTAC: “ta importante pa empresanan konosé e reglanan nobo pa kompetensia hustu. Asina nan por evitá ku nan ta violá esakinan.” Meta di e Ordenansa Nashonal enkuanto Kompetensia ta pa mehorá bienestar di e konsumidó. Alberto (Chos) Romero: “kompetensia ta stimulá empresanan pa hasi lo máksimo pa mantené nan preisnan abou. Palabrashonan entre empresanan (kartel) riba por ehèmpel preis di benta o repartishon di klientela ta redusí kompetensia i netamente ta kausa subida di preis. P’esei nan ta prohibí. FTAC lo supervisá e kumplimentu ku e reglanan aki atentamente. Paso e konsumidó mester bai sinti ku eta bai dilanti.”
E reglanan nobo i un splikashon detayá ta riba e wepsait di FTAC. Empresanan por haña tambe informashon enkuantu petishon pa eksonerashon pa sierto palabrashonnan i e notifikashon di fushon. Si empresanan tin pregunta o kier entregá un keho kontra di un abusu di poder por akudí na FTAC. E trahadónan ta kla pa sirbi.
Fair Trade Authority Curacao ta alkansabel na:
Pietermaai 6
Postbus 135, Punda
Willemstad
T: +5999 461 00 67
E: info@ftac.cw

robotstxt: allowed

filter: keep


text:
Mi ta un testigu
Schadefonds t’ei tambe pa personanan ku tabata testigu di un krímen violento. Den e kaso ei ta yamá bo un opservador. Un opservador por entregá un petishon den e siguiente kasonan:
- Bo tabata presente na momentu di e krímen violento;
òf
- Bo a topa ònferwagt ku e víktima na e sitio kaminda e krímen a tuma lugá (lugá di e delito);
òf
- Durante bo infansia regularmente (sistemátikamente) i durante un tempu largu bo a eksperensiá violensia doméstiko.
Pa por bin na remarke pa risibí un solo pago komo opservador, bo mester a haña problemanan (leshon) síkiko grave dor di esaki. Esaki mester ta establesé dor di un terapeuta ku registrashon BIG, ku marka di servisio NIP ku nota básiko di sikodiagnóstiko (BAPD), ku registrashon NVO ku nota básiko di diagnostiká (BAD) òf un kontrato ku e Ofisina di Kuido Médiko.
Serka muchanan te ku 12 aña ku tabata testigu di violensia doméstiko sistemátikamente, Schadefonds ta asumí ku ta trata di problemanan (leshon) grave. Den e kaso ei no mester proba esaki .


text: Recientemente nos a bin ta recibiendo varios keho di cu tin un partido poniendo bandera politico na casnan y propiedad priva sin nan permiso. Algun di esnan afecta nan mes a destrui e bandera mientras otronan mester a yama hende pa bin kita esaki y ta haya nan mes cu gastonan inespera pa kita esaki. Durante e fin di siman aki atrobe polisnan a haya nan mes ta atende cu e campañadornan aki cu ta bloquea e caminda banda di e veld di Mabon. Falta di respet total, polis a keda di papia cu e dirigentenan di e partido aki pa hala nan atencion di e falta di respet y e comportacion treciendo trafico na peliger.


text:
Esaki no ta valido pa instituto financiero manera banco y compania di seguro
ORANJESTAD – Departamento di Impuesto, den consulta cu Minister di Finansas, ta anuncia cu ta extende e termino pa entrega e declaracion definitivo di winstbelasting 2020 cu 6 luna mas pa tur contribuyente cu no ta un instituto financiero manera banco of compania di seguro. Manera conoci, e fecha final pa entrega e declaracion menciona y haci e pago corespondiente ta 31 di mei 2021 y ta bira awor 30 di november 2021. Pa e institutonan financiero e fecha final ta keda 31 di mei 2021. Ta bon pa aclaria cu e declaracion provisional (voorlopige aangifte) no ta caduca. Por entrega e declaracion provisional durante aña.
Entrega e declaracion
Pa e contribuyentenan cu tin e declaracion definitivo di winstbelasting 2020 cla promer cu e fecha final nobo, por entrega esaki na oficina principal na Camacuri. Acudi na e balie di recepcion. No mester haci un cita si ta bay entrega te cu 3 declaracion. Si tin mas cu 3 declaracion, e ora mester haci un cita online via https://www.impuesto.aw/afspraak_maken_met_DIMP.
Apesar cu a extende e fecha final cu 6 luna, Departamento di Impuesto ta recomenda tur contribuyente cu tin nan declaracion definitivo di winstbelasting 2020 cla, pa entrega esaki di awor caba pa asina por cuminsa procesa nan di biaha.
Gerencia di Departamento di Impuesto
26 di mei 2021


text:
KRALENDIJK- Un kantidat di no ménos ku 700 hende a registrá pa partisipá djadumingu pa Swim to Klein Bonaire. Marcel Spruit ta esun ku a krusa komo promé. Jules-Jolie Schwager die 12 aña tabata e partisipante mas yòn i tambe a landa hopi lihé ku un tempu di 12 minüt ku 21 sekonde. Aquatics Federation Bonaire ta bisa ku nan ta wak bèk na un evento hopi eksitoso. ... Lesa mas
Servisio di Impuesto di Aruba ta registrá 3.129 pagadó di impuesto nobo
ORANJESTAD – Den e promé mitar di 2022 Servisio di Impuesto di Aruba a registrá 3.129 pagadó di impuesto nobo. E kresementu nobo aki ta resultado di un kolaborashon estrecho ku diferente servisio, manera Ofisina di Registro Sivil, Kamara di Komersio i ... Lesa mas
Tresshen persona a bini aserka den 2021
KRALENDIJK – Na 2021 tresshen persona mas a bini Karibe Hulandes pa establesé nan mes akinan kontrali na loke CBS a asumí. Aproksimádamente 91 porshento di e imigrantenan Hulandes Europeo ku a nase akinan ta bai bèk atrobe. Pa imigrantenan di ... Lesa mas
Sentensia pa agentenan polisial na Aruba
ORANJESTAD – Ayera Korte den promé instansia a sentensiá dos agente polisial na Aruba na un kastigu di prison kondishonal pa motibu di malversashon durante nan relashon di trabou i maluso di nan kompetensianan. Banda di esei a sentensiá un di e polisnan pa ... Lesa mas
CHATA ta aploudí turismo komo materia na skol
WILLEMSTAD – Ku hopi entusiasmo asosashon di e sektor hotelero, CHATA, a tuma nota di e promé pasonan konkreto pa introdusí turismo komo materia na skolnan. Siman pasá Ofisina di Turismo di Kòrsou CTB a anunsiá e inisiativa aki na Coromoto ... Lesa mas
Dos tiroteo ku morto na Kòrsou
WILLEMSTAD – Ayera mainta Kòrsou a hañ’é konfrontá ku un tiroteo ku resultado fatal. Anochi esaki a ripití i atrobe a tira hende mata. No ta konosí ainda si e dos kasonan ta relashoná ku otro. E tiroteo mainta tempran a tuma lugá nèt promé ku 6’or den kurá ... Lesa mas
Kòntròl riba awa durante Regata Boneiru
KRALENDIJK - E di 55 edishon di Regata di Boneiru ta inisiá dia 30 di sèptèmber. E aña aki tambe partnernan di kadena di e tim Multidisiplinario Marítimo Hub Boneiru (MMHB) lo ta aktivo pa tene Boneiru seif durante di Regata. Duana, Koninklijke ... Lesa mas
Kolegio Ehekutivo ta risibí Sekretario General Marjan Hammersma di OCW
KRALENDIJK – Djárason último Kolegio Ehekutivo a risibí e sekretario general di Ministerio di Enseñansa, Kultura i Siensia (OCW), Marjan Hammersma, relashoná ku un konsulta di sera konosí. Vários tema ku tin di haber ku enseñansa i kultura a bini ... Lesa mas
Kantidat di stulnan di KLM pa islanan den Karibe a subi konsiderabelmente
AMSTERDAM – KLM ta bai bula ku mas hende pa e área di Karibe i visevèrsa. Ta amplia e stulnan ku mas ku binti porshento. KLM ta ofresé buelonan pa Kòrsou por lo ménos dies biaha pa siman, ku dos buelo pa dia durante periodo di Pasku. Esei luchtvaartnieuws.nl ... Lesa mas
Kordinadó di VN di bishita na SER
WILLEMSTAD – E kordinadó interino di Nashonnan Uní-residente pa personanan di habla Ingles i Hulandes den Karibe tabata di bishitá ayera na Sociaal-Economische Raad, SER na Kòrsou. Tabata trata un bishita di kortesia di Dennis Zulu ku ta prosedente di ... Lesa mas
Operadó nobo ta almasená petroleo den tankinan na Bullenbaai
WILLEMSTAD - Caribbean Petroleum Refinery, e susesor previsto di PdVSA, a entregá ayera pa promé biaha produktonan petrolero na Bullenbaai. Ta trata di 600.000 barí di gasoil komo parti di un akuerdo di almasenahe. Esei ta pará lòs di e akuerdo di mas ... Lesa mas
Poblashon di Karibe Hulandes ta krese, pero e kresementu ta bai baha
KRALENDIJK – Na 2030 Ofisina sentral di Estadístika ta premirá un kantidat di 31.8 mil habitante na Karibe Hulandes. Na kuminsamentu di yanüari di e aña aki e kantidat tabata 27.7 mil ainda. CBS ta basa su pronóstiko riba e kresementu di poblashon ... Lesa mas
Pelotero profeshonal Andrelton Simmons a duna klinika na hobennan
KRALENDIJK – Pelotero profeshonal Andrelton Simmons a tene klínika di beisbòl aki na Boneiru. Bou di invitashon di Indebon durante dos dia hóbennan tabatin oportunidat pa partisipá na e klínika serka Andrelton Simmons. Esaki tabata gratis I a tuma lugá na ... Lesa mas
Sekretario di estado Van Ooijen: Kuido i kuido di hubentut Hulanda Karibense ekivalente na Hulanda Oropeo
DEN HAAG - Kuido i kuido di hubentut na e munisipionan partikular Boneiru, Sint Eustatius i Saba mester bira ekivalente na esnan na Hulanda Oropeo. Esei ta e punto di salida di e vishon di sekretario di estado Van Ooijen (VWS) riba desaroyo di salubridat na ... Lesa mas
Gobièrnu di Boneiru a firma Letter of Intent ku Aruba i Kòrsou
KRALENDIJK- Diputado di deporte sr. Pablo ‘James’ Kroon na nòmber di Gobièrnu di Boneiru a firma un letter of intent riba tereno di deporte konhuntamente ku Minister di deporte di Aruba sr. Endy Croes, minister di deporte di Kòrsou sr. Sithree van ... Lesa mas


text:
Ta vakantie y esey ta un momento cu hubentud por usa pa sinja cosnan nobo cu por bira un dushi hobby. Checkpoint Color semper inovando ta organisa un serie di workshop gratis pa duna les na hobennan con pa traha nan propio photobook. Despues di e workshop nan por pa traha nan photobook pa cada ocashon. Esaki por ta e graduacion na scol of di e dushi vakantie of di cualkier ocashon cu nan tin un serie di potret saca. E workshop ta completamente gratis y si e cursista kier print su Photobook e ta haja esaki na un prijs super special cu ta inclui tambe un regalo extra di un potret grandi na e tamanjo di 8″ X 10″ di su potret favorito.
E Special vacation photo-book aki nan por hay’e pa bai cu ne di biaha y asina mustra famia y amigonan. Na Aruba ainda tin hende cu no conoce exactamente kico ta un photobook, pero na hopi pais e ta e trend cu ja a reemplasa den hopi caso e album di potret tradicional cu por laga potretnan cambia color of danja a lo largo di tempo. Esaki no ta e caso cu un photobook ya cu e ta un album traha completamente digital. E dushi di un photobook ta cu bo por hunga cu e tamanjo di cada potret, bo por pone bo propio texto na smaak of poesia y hopi mas opcion. Pesey Checkpoint Color ta invita tur hoben di 15 anja pariba pa bin cu e chip di nan camera of un usb stick of cd cu minimo 80 potret ariba y naturalmente hopi gana pa sinja algo nobo. Y asina participa na un dushi extra vacation activity, completamente gratis. Pa mas informacion jama Checkpoint Color na 582 2284.
Checkpoint Color cu workshop gratis pa hubentud con pa traha un photobook
Pa tur hoben di 15 anja pariba Checkpoint Color tin bon noticia. Nan por participa den un workshop pa sinja traha nan photobook full gratis…
Ta vakantie y esey ta un momento cu hubentud por usa pa sinja cosnan nobo cu por bira un dushi hobby. Checkpoint Color semper inovando ta organisa un serie di workshop gratis pa duna les na hobennan con pa traha nan propio photobook. Despues di e workshop nan por pa traha nan photobook pa cada ocashon. Esaki por ta e graduacion na scol of di e dushi vakantie of di cualkier ocashon cu nan tin un serie di potret saca. E workshop ta completamente gratis y si e cursista kier print su Photobook e ta haja esaki na un prijs super special cu ta inclui tambe un regalo extra di un potret grandi na e tamanjo di 8″ X 10″ di su potret favorito.


text: KRALENDIJK – Farandula di Boneiru i moveshon den e mundu aki ta sigui kayente. Den apenas algun dia e agrupashon musikal Fenty Music ta pèrdè dos integrante. Djis despues di a publiká tokante e kambio den frònt di e agrupashon ariba menshoná, Radio Live 99.9 FM a risibí e informashon di un fuente ku un integrante mas di agrupashon musikal Fenty Music a gradisí di por a forma parti di e grupo, i e lo no ta huntu ku nan mas. Ta trata di e konosido trompetista Philip Bernabela. No ta konosí kiko ta plan pa futuro pa Bernabela, ku el a tuma e desishon pa stòp di forma parti di e agrupashon musikal ku ya pa hopi tempu e ta forma parti di dje. Pero den mesun rosea Radio Live 99.9 FM ta bisa ku kaminda tin huma mester tin kandela. Live 99.9 FM ta disponé di e informashon ku un konosido artista Boneriano i bon amigu di Bernabela ku pa algun siman kaba ta na Boneiru ku fakansi, ta trahando duru i den tur silensio posibel pa forma un agrupashon musikal nobo pa Boneiru. Posiblemente tin mas liña tirá den e reda di Fenty Music. Djayabanda tambe e konosido Ron Martis sorpresivamente a bandoná e frònt di agrupashon musikal Buleria na Aruba i ta na kaminda pa bin establesé su mes aki na Boneiru. Ingridientenan tin ku bai weya pa e kuminda haña sabor. Grandinan ta bisa ku tempu te mihó maestro. Pues aparte ku e kantante Jurnick Clarenda a bandoná Fenty Music, awor un trompetista tambe ta move for di e agrupashon musikal ariba menshoná.


text:
Un gradicimento ta bay na tur famia y
tur esnan cu a yuda y
asisti na entiero di nos defunto stima:
Dionisia Josephina Helder
Gradicimento na Aurora Funera Home, na Pastoor Jairo Maduro,
na Max pa su bunita canticanan.
Boso oracion y presencia durante entiero tabta un gran Consuelo pa nos.
Cu Dionisia (Chepe) sosega na pas.
Invitacion pa 3 santo sacrificio di mis ana Inmaculada Concepcion na Sta Cruz;
diabierna 26 di augustus pa 7 pm,
diadomingo 28 di augustus pa 6.30 pm,
diamars 30 di augustus pa 7 pm.
Despues di misa diamars ta resa santo rosario
na cas Seroe Blanco # 70


text:
Keshi Yená
Keshi yená, un plato ku balor históriko ku lo laga boka kore awa
Bo tabata sa ku tin mas ku 650 tipo di keshi na mundu?
Definitivamente keshi ta un ingrediente mágiko. Pa di promé, e tin un variashon grandi di sabor. Banda di esaki, keshi su tekstura ta úniko i bo por inkorpor’é diferentemente manera den un menú. Bo por usa keshi komo sous, un ‘tòpin’ òf parti prinsipal di bo kuminda. Ta probá ku mas bo komé, mas bo ke. Awor, tin dos tipo di hende, esun ku ta kome keshi i esun ku no por resistí keshi. Si abo ta kai den e di dos grupo, e kurso akí bo no por pèrdé. Itel Cicilia ta bai kompartí ku bo su reseta di keshi yená. Itel ta un kòki profeshonal ku tin mas ku 50 aña di eksperiensia. El a traha na diferente restorant i hotèl renombrá, tantu na Kòrsou komo den eksterior. Keshi yená semper tabata un di Itel su platonan faborito. E reseta klásiko akí ta originá for di den tempu ku kuminda ainda tabata hopi skars i keshi tabata bini Kòrsou ku barku di bela. Bo por komprondé dikon e plato aki tin un balor históriko? Pues sea ku bo ta riba nivel di eksperto kaba òf bo ta un nobato den kushina, e reseta akí sigur meresé bo atenshon.
Loke bo ta bai siña ta:
· Un reseta históriko ku lo bo por ‘pasa over’ pa bo generashon
· E sekuensha korekto pa agregá kada un ingrediente pa asina e sabor di bo karni ta bon balansá
· Kon pa kushiná e karni di manera ku e no ta sali papa ni tampoko muchu seku.
· E téknika ideal pa evitá ku bo keshi yená ta smèlt, pega òf bira duru.
Konosementu
· Pa por sigui e kurso akí, no ta rekerí konosementu avansá di kushina. Tur paso ta ser spliká di un manera fásil i komprendibel
Kurso aki ta inkluí
· Video ku durashon di 19 minüt i 12 sekònde
· Akseso ilimitá na video
· Akseso via telefòn selular i kòmpüter
Ekípo
· Wea
· Baki pa ingrediente
· Diferente kuchara
· Kònchi di glas chikí pa traha e keshi yená aden
· Kuchú
· Fòil
· Plancha
· Tayó òf skalchi
· Paila


text:
E nominadonan pa Ballon D’Or pa e campeonato 2018-2019 a wordo anuncia. E evenemento grandi aki lo tuma lugar dia 25 di Augustus den Ballroom di Marriott hotel na Palm Beach.
E proposito di e Ballon D’Or y demas premionan:
FutbolAruba den su obhetivo pa promove nos futbol pa yud’e progresa, tin como meta pa duna atencion na e individuo mas importante den futbol, ‘e futbolista”. Pa otorga reconosimento y duna premiacion, algo cu ta motivante pa un hungado di bala, ta rekeri atende y observa tur wega henter e campeonato.
Mester remarka cu apesar cu e Ballon D’Or ta enfoca riba Division Honor, e nivel di futbol mas halto riba nos isla, FutbolAruba a percura tambe di duna atencion y cubri lo maximo posibel, apesar di falta di recurso, tur e otro division nan, for di e mas chikitonan di U5 bai ariba, incluso Division Damas.
FutbolAruba a sa di acumula informacion di tur division p’asina mantene record y estadisticanan, dunando e atencion rekeri na e futbolistanan, alaves tambe den forma di reportahe scirbi y fotografico riba nos website. Na e evenemento di Ballon D’Or lo duna diferente premiacion na tur e otro divisionnan tambe, excepto U5 y U7 cu tecnicamente no ta divisionan competitivo, na e fase ey e muchanan ta mas participativo, ta mas bien pa introducinan na e deporte rey.
E proceso pa determina e nominadonan:
E proceso pa yega na e nominadonan ta uno di hopi constancia y dedicacion. E voluntarionan di FutbolAruba (conhuntamente cu algun otro miembronan di media), cu ta forma parti di e panel pa determina e ganadornan, a atende y a presencia cada minuut di tur wega den e campeonato regular y playoffs. Despues di cada wega e miembronan di e panel ta entrega nan escohencia di “Man of the match” pa e partido ey. Na final di campeonato ta conta tur e votonan ey.
Pero e votonan di “Man of the Match” so no ta determina e nominadonan, na final di campeonato ta rekeri un meeting di ful e panel pa discuti y ratifica, y considera otro factornan manera status di disciplina, exito di e ekipo, titulo, y pa añadi e factornan ey como puntuacion adicional den forma di bonus.
Na e reunion final di FutbolAruba e miembronan hunto ta dicidi e ganado di e Ballon D’Or, tambe e “Guante di Oro” pa e miho portero, y e “Dream Team”, e miho diesun nan di ful e campeonato.
Ademas tambe ta otorga premio na tur e goleadornan di cada division, y alaves e miho futbolista di Division Damas.
E nominadonan pa e Ballon D’Or 2018-2019:
E premio di Ballon D’Or ta den su di tres aña awo, den e prome edicion ta Devis Oliveros, delantero di Nacional a keda como e ganador y aña pasa tabata Nickinson Paul, defensor di Dakota cu a bai cu e premio grandi.
E tres nominadonan pa e Ballon D’Or 2018-2019 ta;
- E hoben right back; Edward Clarissa di Nacional,
- E capitan di e campeon di Division Honor, e delantero Ronald Gomez di RCA.
- E ganado di e prome Ballon D’Or y actual goalgetter di Division Honor, e delantero Devis Oliveros di Nacional.
https://www.facebook.com/FutbolArubaWebsite/videos/587111001821393/


text:
E di dos semi-final di Copa Betico 2021 entre La Fama y Britannia tabata riba papel un partido cu por a favorece e Pumanan di Piedra Plat.
Britannia a gana tur tres di nan weganan den fase di grupo; tres victoria sigui, entre otro riba Nacional y Estrella, p’asina gana e grupo facilmente pa clasifica di biaha pa kwart-final, unda nan a destrona Jong Aruba 10-0 y asina yega e semi-final aki, pues, cuater victoria sigui y un doel saldo di +13 tras di bon actuacion di entre otro e hoben nan David Castro y Francis v/d Linden.
La Fama na su turno a cococha den fase di grupo unda apenas nan a logra e di tres luga den grupo A, cu solamente tres punta den tres wega, pero, nan a logra clasifica toch pa e di dos rond. Den di dos rond La Fama a sorprende Estrella ganando 2-1 y despues den kwart-final a gana FC San Nicolas den e ‘derbi di p’ariba di brug’, den e ultimo minuut di wega cu e mes un anotacion di 2-1 cu e gol di Andre Kelly.
Den e wega di semi final aki, den e prome mita tabatin hopi inconsistencia; mal pasenan, fout nan mental y cu masha poco llegada y chens pa anota pa ambos oncena. Britannia cu un poco mas “balbezit” pero esey no a yuda cu mucho.
Britannia, un ekipo cu basta talentonan hoben bou direccion di Coach Reinhard Breinburg, e ex coach di La Fama por cierto. Un ekipo di hopi velocidad hungando contra un ekipo man’e La Fama, cu tin hopi veterania y tino, incluyendo entre otro hungadonan man’e Sylvester Schwengle, Valdo Leocadio, Claudio Cavalcante y e propio Andre Kelly.
Britannia simplemente no por a hunga nan wega cu a duna nan hopi exito te cu awo den Copa Betico, pero no ta question cu nan no a purba, pero, mas bien ta La Fama tras di un planteo “smart” di coach Roderick Rodriguez, cu no a permiti e Pumamanan hunga nan wega, futbol t’asina!
E di dos mita tabata mesun storia unda cu e incansabel Jeyson Mundarain y compania a bataya tur bala den medio campo, kitando e bala for di Britannia y hasta logra tira dilanti un poco mas cu den prome mita, y na mesun tempo defendiendo bon patras.
Na final no tabatin gol den e wega. Despues di a keda empata 0-0 na minuut 90, a bai direct pa tironan di penalty pa dicidi ken ta bai final pa hunga contra Racing Club Aruba.
Den e tironan di penalty Britannia a cuminsa ta faya nan dos prome tironan tras di un bon actuacion (heroico por cierto) bou di e tres latanan di e portero Savanetero Joshua Farro.
La Fama na su turno tambe a faya nan prome tiro, pero, despues niun di dos ekipo a faya mas y na final e marcador a keda 4 – 2 na fabor di La Fama y asina gana e derecho di hunga e gran final e Diaranson aki contra RCA pa 7pm na CDGT.


text:
WILLEMSTAD — Liga MCB Promé Divishon ta kontinuá e wikènt aki ku e di 2 siman di e partidonan di e buèlta di 4 den Stadion Antoine Maduro (SUBT). Den e wikènt tras di lomba a tuma lugá algun partido sumamente interesante kaminda e ekipo kampion Liga MCB 2014 Centro Barber i e ekipo sup-kampion Centro Dominguito a sa di bai ku e promé 3 puntonan ganando di Victory Boys i Hubentut Fortuna ku e skor di 3-1. E wikènt aki atrobe kos lo ta kayente paso e final ta aserkando i tur hende ke gana! Preis pa Liga MCB Promé Divishon buèlta di 4 ta lo siguiente; adulto ta paga fl.10,- miéntras mucha te ku 12 aña i 60+ ta paga fl.2.50,-.
Wega nan pa wikènt binidero, Liga MCB Promé Divishon buèlta di 4:
Liga MCB Segunda Divishon tin su ekipo kampion! Djaluna 21 di sèptèmber último e ekipo di Vesta a titulá nan mes komo e kampionnan di Liga MCB Segunda Divishon despues di a gana Inter Willemstad ku e skor mínimo di 1-0. Awor lo mester tuma lugá e 2 partidonan di Promoshon/Degradashon kaminda Vesta lo enfrentá Sithoc pa sa si Sithoc lo degradá pa Segunda Divishon òf si Vesta lo bai Liga MCB Promé Divishon bèk. E 2 partidonan aki lo tuma lugá dia 25 i 30 di sèptèmber binidero na SDK 8or di anochi i lo kosta fl.6,- pa adulto i fl.2.50 pa mucha te ku 12 aña i 60+.
Partidonan di Promoshon/Degradashon:
Djadumingu aki, 27 di sèptèmber Liga Lito ta kontinuá kaminda nos chikitinnan lo mira akshon. E weganan aki ta tuma lugá 10or di mainta na tereno di FFK i tur e weganan aki ta grátis.


text:
Sur Afrika
- E artíkulo aki ta skirbí na papiamentu. Lo ta apresiá si por mantené e artíkulo aki na estilo di papiamentu.
E Republika di Sur Afrika ta un pais situá den e punto mas sur di e kontinente di Afrika, ku un kosta di 2,798 kilometer kuadrá riba e Oséano Atlántiko i Indio. Na e parti nort ta keda Namibia, Botswana i Zimbabwe; na e
parti ost Mozambique i Swaziland; i Lesotho ku ta un pais independiente kompletamente rondoná dor di e teritorio sur-afrikano.
E pais ta konosi por su biodiversidad y pa e variedat grandi di kultura, idioma i religionnan. E Konstitushon ta rekonose 11 idioma ofisial. Dos di nan ta di origen oropeo: Afrikaans, un lenga ku ta origina prinsipalmente di e hulandes i ku ta papiá pa e mayoria di e sur-afrikano blanku y mestiso, i ingles, ku ta e lenga mas papiá den bida publiko ofisial i komersial, ademas di ta apenas e di kuater idioma domestiko mas papiá.


text:
Amor ta un tema cu ta toca nos tur. Hopi di nos ta busc’e den e amor cu nos ta ‘spera’ di e otro, pero e amor berdadero ta sinta den loke nos ta encontra ora nos ta liber di berdad, liber di expectativanan pa cu otronan den nos bida. Esaki ta hiba nos na un conciencia cu por yuda nos pa topa e amor di un nivel mas halto. Den griego nan ta yam’e ‘Agape’ e amor incondicional, cu no ta discrimina, ni husga. E ora bo ta cla pa tur tipo di amor, paso bo no ta’depende’ di otronan mas, bo no ta bira e catibo ni e adicto mas…bo ta liber…pa amor di berdad.
Tur hende tin un deseo profundo pa ta felis. Ta e forma con nos comunidad a domestica nos y hasi nos hopi bes adicto na cosnan material y deseonan cu ta pafo di nos a crea asina tanto relacionnan di dependencia.
Mi ta felis, si e otro acepta mi, si e otro stima mi… Y asina nos por perde nos mes, mescos cu e storia di e bichi y e barbulet…
Hopi bes nos ta busca solucionnan pa cosnan cu ta bay robes den nos relacionnan serca otro hende of serca instancianan cu nos ta spera cu por yuda nos, paso nos ta evita di hasi e buskeda den nos mes. Nos ta evita pa acepta cu e causa di nos dolornan ta den nos mes y no den e otro. Hopi hende den nos comunidad ta den buskeda di un bida cu tin mas sentido berdadero. Esaki no ta mara na un edad, ni status specifico. Hopi bes nos ta kere cu adiccion tin di hasi solamente cu droga, pero cada bes cu nos ta sinti e ‘necesidad’ pa algo of un hende pa yena nos bashi, nos ta hasi nos mes dependiente di e otro y ta creando un actitud adictivo.
Cada bes cu mi ta sinti cu ‘e otro’ no ta duna mi atencion, mi mester puntra mi mes dicon ‘ami no por biba sin atencion di otro’. Dimitri ta bisa: ‘Y ora e persona ta cla pa wak paden ta cuminsa un proceso di cambio den e persona, paso e ta wak paden y no pafor di su mes mas. Awor e ta cla pa e dialogo cu su mes. Asina nos ta haya mas y mas ciudadano cu ta mishi cu esencianan y podernan hopi halto. E podernan cu ta yuda nos pa biba sin miedo, cu fe y den un dialogo continuo cu nos mes y cu divinidad. Cu otro palabra den un forma cu ta transforma bida di berdad“.
Majan nos ta conta bo ‘E storia di bichi y e barbulet’…


text:
Tambú Grandi
Seri di Herensia Kultural
Tambú grandi a drenta kontinente di Amérika ku bandanan militar for di Europa. Aki pueblonan indjan i tambe katibunan a kue e instrumènt, traha i toka nan tambú grandi. Pero for di tempu di Edat Media i probablemente asta promé ku esei hende tabata bati e mesun tipo di tambú akí. Segun Elis Juliana orígen di e instrumènt ta den un pasado leu i originalmente hende por a tende sla di tambú grandi na Afrika, China i India. Konhuntonan militar turko ta sera poblashon di Europa Oksidental konosí ku e instrumènt. Kaba e instrumènt akí ta ‘krusa laman ganchu’ yega Norteamérika, Sentroamérika i Suramérika. E tambú grandi di islanan di Karibe tambe tin antepasado militar.
E variante di Kòrsou yama efektivamente ‘Tambú Grandi’. E tin un diameter di mas o ménos 50 sèntimeter, un altura di 30 sèntimeter i e ta trahá di un barí grandi di palu, di kua ta kita e tapadera i e bòm, span kueru di karné na nan lugá. Dos hupel ta hala e kuerunan, tene nan steif. Un kabuya ku klòshi ku ta kore zig zag na forma di V rondó di ‘barika’ di e tambú i komuniká ku e hupelnan. E tamburero por trèk e kuerunan pa nan keda mas steif pa medio di e klòshi nan – ‘tortola’ – ku e ta sgùif manda laria via e pianan den forma di V. E forma ta kambia e ora ei den forma di ‘Y’.
Generalmente ta pone Tambú Grandi riba stul. E tokadó ta para òf sinta, i na lugá di bati tambú ku man e ta toka e Tambú Grandi ku dos palu di toka tambú. Palu di toka tambú tin na un punta un bolita di paña òf linnen. Na siglo diesnuebe i prinsipio di siglo binti Tambú Grandi ta hunga un papel importante na kunuku den ‘muzik di zumbi’, huntu ku benta, triangel, wiri i matrimonial. Pero den tempu moderno ku ta tononan digital i èmplifayer ta manda apénas tin lugá pa zonido di Tambú Grandi. E slanan dòf a muri bai i laga lugá pa drùmsèt, èmplifayer i ritmonan digital. Ta muzikantnan di gruponan musikal kultural manera Issoco so tin e kurashi ainda di bati kueru ku palu di toka tambú.
E mesun destinu ta warda e variantenan mas chikitu di e tambú ku kueru kada banda na Boneiru i na Aruba. Stèm di Boneiru su ‘Tambú di dos Banda’ ta zona pokopoko durante òptògt di maskarada, komo instrumènt kompañadó, huntu ku wiri, kuarta, kitara i un akordion. E muzikant ta kologá e tambú di dos banda rònt di su nèk i e ta usa meskos ku su kolega di Kòrsou dos palu di bati tambú. E tokadó di ‘Tambor’ di Aruba ta pone e barí bou di su brasa, ten’é ku un kabuya ku ún man òf e ta kolog’é rònt di su nèk. Rubianunan ta usa tantu nan man komo un palitu di bati tambú pa toka. E ritmo dòbel di e Tambor – toká ku man riba e kueru i e palu riba rant di e kaha di resonansia – te ainda ta zona banda di e instrumèntnan melódiko di konhunto- i típikonan.
E ‘Tambú grandi’ di NAAM ta prosedente di e tokadó Augustin Obispo Seferina, konosí komo Martijn Puy di Sta. Rosa, kende a biba di 27 di ougùstùs 1883 – 25 aprel 1963 . Elis Juliana a risibí e instrumènt, segun palabrashon, huntu ku su flùit di palu, pronto despues di despedida definitivo di e doño.
Foto: tambú grandi, di Augustin Obispo Seferina, konosi komo Martijn Puy,di felis memoria (kolekshon Brenneker/Juliana/NAAM)
Foto: grupo di Muzik di Zumbi dékada 60.
Fuentenan
Jos Gansemans, ‘Volksmuziekinstrumenten, Getuigen en Resultaat van een Interetnische samenleving, Koninklijk Museum voor Midden-Afrika, België, 1989.
Elis Juliana, ‘Guía Etnologiko no.1’, Curaçao, 1976.
James Blades, ‘Percussion Instruments and their History’.
Ku nos gratitut na Richard Doest i Elis Juliana.
Teksto: Eva Breukink. Potrètnan: Elis Juliana, TMS/NAAM


text:
Kòntròlnan di tráfiko planiá
Riba djamars 5 di òktober den oranan di atardi a tene kòntròlnan di tráfiko na altura di Kaya C.E.B. Hellmund i Kaya Carlos A. Nicolaas. Durante di e kòntròlnan aki a kontrolá un total di 37 vehíkulo kaminda a duna prosèsferbal pa e siguiente violashonnan:
3x pa manehá sin faha di seguridat bisti
5x pa manehá sin seguro
2x pa manehá sin reibeweis
1x pa uzo di telefòn durante ku ta manehá
KPCN ta preokupá tokante e kantidat grandi di aksidentenan ku herido ku ta tumando lugá últimamente. Bistimentu di faha di seguridat den outo i hèlm riba bròmer /skuter ta yuda ku tin ménos herido.
Uzo di telefòn bou di stür ta un gran malechor. Na momentu ku nos uza nos telefòn, nos ta ménos alerta. Ora atendé ku radio, kome òf ta di focus muchu riba e tráfiko nostras, duranteku nos ta manehá, tambe ta un distraishon grandi. Pone bo telefòn riba ‘flightmode’ i pone for di bo bista. Asina bo ta prevení e tentashon pa wak tòg. Ora bo ta tuma parti den tráfiko ta importante pa bo ta presente konsientemente. Si bo ta ferwagt un app òf yamada, mèlduadelantá , promé ku bo subi outo, ku bo no ta bai ta alkansabel pa un ratu.
A kita reibeweis di shofùr fuma
Den oranan di mardugá di djaluna 4 di òktober apara un outo pa kòntròl despues di kua a resultá ku e shofùr tabata bou di influensia di alkohòl. Su reibeweis i seguro tambe a kaduká. A detené e shofùr, a kita su reibeweis i el a haña un prosèsferbal pa manehá sin reibeweis i seguro bálido. A bai ku e outo warda te ora ku por mustra un reibeweis i seguro bálido.
Aksidente ta resultá den maltrato i destrukshon
Riba djamars 5 di òktober un aksidente entre un bus i outo a tuma lugá riba Kaminda Djabou. E bus, ku yen di mucha aden, a bèk pa sali for di un sitio di stashoná i hasiendo esaki no a mira e outo ku tabata biniendo, ku komo konsekuensia ku e outo a dal den banda di e bus. Shofùr di e outo a bira histériko komo ke el a kere ku su yunan ku tabata den outo, tabata herida dor di e choke. Ela baha for di su outo i a trata na ranka shofùr di e bus saka for di den e bus. Seguidamente el a dal e shofùr di e bus den su kara. Despues ela kue algun baranka i a kibra e glasnan di e bus. A detené e shofùr di eouto, un hòmber di inisial S.I.V. N, di 35 aña, en konekshon ku maltrato i destrukshon. Niun di e muchanan, niámbosshofùr no tabata herida a konsekuensia di e aksidente.
Outo na kandela
Den mardugá di djamars 5 pa djárason 6 di òktober, sentral di polis a risibí notifikashon ku un outo, pa motibu ainda deskonosí, a kore drenta mondi na altura di Kaminda Djabou. A konsekuensia di e impakto e outo a pega kandela. Brantwer i abin na e sitio i a paga e kandela. Personal di ambulans a atendé na e sitio mes ku e shofùr.


text:
Resultadonan di Beisbòl Liga Grandi ayera:
- Tampa Bay Rays a pèrdè di New York Yankees ku skor di 6-4
Didi Gregorius a konektá 2 hit den 4 turno na bate ku 1 kareda anotá i otro empuha. Didi tin un promedio di .272
- Baltimore Orioles a pèrdè di Toronto Blue Jays ku skor di 10-4
Jonathan Schoop no a konektá hit den 4 turno na bate. Jonathan tin un promedio di .283
- Cleveland Indians a derota Detroit Tigers ku skor di 4-0
- New York Mets a pèrdè di Miami Marlins ku skor di 4-3
- Atlanta Braves a pèrdè di Washington Nationals ku skor di 8-4
Andrleton Simmons no a konektá hit den 4 turno na bate. Andrelton tin un promedio di .254
- Philadelphia Phillies a pèrdè di Boston Red Sox ku skor di 6-2
Xander Bogaerts a konektá 1 hit den 3 turno na bate ku 1 base por bola i 1 kareda anotá. Xander tin un promedio di .320
- Chicago White Sox a derota Kansas City Royals ku skor di 7-5
- Minnesota Twins a pèrdè di Houston Astros ku skor di 8-5
- Arizona Diamondbacks a pèrdè di Chicago Cubs ku skor di 6-4
- Texas Rangers a pèrdè di Los Angeles Angels ku skor di 7-0
- Seattle Mariners a derota Oakland Athletics ku skor di 3-2
- Los Angeles Dodgers a gana San Diego Padres ku skor di 5-1
Kenley Jansen no a picha den e partido aki
- San Francisco Giants a derota Colorado Rockies ku skor di 7-4
- Pittsburgh Pirates a gana St. Louis Cardinals ku skor di 7-1
Partidónan di Liga Grandi pa awe:
- Baltimore Orioles kontra New York Yankees
- New York Mets kontra Washington Nationals
- Tampa Bay Rays kontra Detroit Tigers
- Milwaukee Brewers kontra Miami Marlins
- Pittsburgh Pirates kontra Cincinnati Reds
- Toronto Blue Jays kontra Boston Red Sox
- Cleveland Indians kontra Chicago White Sox
- Chicago Cubs kontra St. Louis Cardinals
- Houston Astros kontra Oakland Athletics
- Colorado Rockies kontra San Diego Padres
- San Francisco Giants kontra Arizona Diamondbacks
- Texas Rangers kontra Seattle Mariners
- Atlanta Braves kontra Philadelphia Phillies
- Minnesota Twins kontra Kansas City Royals
- Los Angeles Dodgers kontra Los Angeles Angels
Resúmen:
- E organisashon di Texas Rangers den wikènt tras di lomba a manda Jurickson Profar Dòbel A ku e ekipo di Frisco RoughRiders pa kontinuá ku su asignashon di reabilitashon. Jurickson a pasa e ultimo siman den Klase A ku e ekipo di Hickory Crawdads. Akinan e pelotero a logra un promedio di .273 ku 1 honron i 5 kareda empuha den 9 partido
- Ozhaino Albies den wikènt tras di lomba a keda nombra komo e MVP di e ekipo di Rome Braves pa temporada 2015. Tambe e pelotero a keda skohe komo MVP ofensivo di e ekipo di Rome Braves. Ozhaino e temporada aki den 98 partido a logra un promedio di .310 ku 21 doblete i 29 base roba
- Darren Seferina, meskos ku Ozhaino Albies tambe a keda nombra komo e MVP di e ekipo di Peoria Chiefs. Darren e temporada aki den 106 partido a logra un promedio di .293 ku 4 honron, 25 doblete i 12 tripel, miéntras ku e la roba 23 base, anotá 57 kareda i empuha 33
Tripel A
- Roger Bernadina no a konektá hit den 4 turno na bate ku 1 kareda empuha. Roger tin un promedio di .278
- Sharlon Schoop a konektá 1 hit den 4 turno na bate ku 1 kareda anotá i otro empuha pa Norfolk Tides. Sharlon tin un promedio di .215
Dòbel A
- Jurickson Profar a konektá 1 hit den 4 turno na bate pa Frisco RoughRiders. Jurickson tin un promedio di .125
Klase A
- Chris Garia a konektá 1 doblete den 4 turno na bate ku 1 base roba pa High Desert Mavericks. Chris tin un promedio di .328
- Ademar Rifaela a konektá 1 hit den 5 turno na bate ku 1 kareda anotá pa Delmarva Shorebirds. Ademar tin un promedio di .258
- Sherman Lacrus a konektá 2 hit for di kua 1 doblete den 4 turno na bate ku 2 kareda empuha pa Spokane Indians. Sherman tin un promedio di .258
- Juremi Profar a konektá 1 hit den 3 turno na bate pa Hickory Crawdads. Juremi tin un promedio di .276
- Darren Seferina a konektá 2 hit den 4 turno na bate ku 1 kareda anotá i otro empuha pa Peoria Chiefs. Darren tin un promedio di .293
- John Polonius a konektá 1 hit den 4 turno na bate pa San Jose Giants. John tin un promedio di .196


text:
Punda—Durante wikènt último, tabatin diferente rumor ta sirkulá ku tabatin un investigashon andando riba posibel falsifikashon di Karchi di Bakunashon. Probablemente lokual a sosodé ta un konfushon riba un investigashon ku no tabatin di haber ku falsifikashon.
Fuentenan den seno di polis a konfirmá na Vigilante ku en bèrdat tabatin un investigashon pero no riba falsifikashon sino durante kompatibilidat di e kantidat di stekernan pa pone riba karchi di Bakunashon, e konteo a kai na 3.400 mil steker ménos. Esei a indusi pa outoridat inisiá un investigashon pero durante un di un dos konteo i dòbel kòntròl a surgi ku ta den atministrashon di e stekernan tabatin un mal konteo i ku e saldo di konteo a kuadra.


text:
E barku di Marina Hulandes Zr.Ms. Holland durante e anochi di 10 pa 11 di yüni a interseptá dos transporte grandi di droga. Den Laman Karibe e barku di patruya pa Region Karibe, den un tempu kòrtiku a logra obligá un asina yamá ‘go-fast’ pa stòp.
Ámbos kapturashon di droga a tuma lugá apénas un par di ora despues di otro. Durante e promé persekushon e dos botonan rápido di Zr. Ms. Holland, e asina yamá FRISC, a keda desplegá. Sigun proseduranan e barku a keda ordená pa stòp. Despues di promé tirunan di atvertensha, al fin e boto a stòp, despues di a risibí tirunan dirigí riba e motornan.
Serka e tres personanan abordo a enkontrá un arma di kandela semi-outomátiko. Tambe a konfiská mas ku 700 kilo di kokaina. Un gran parti di esaki nèt promé ku e intersepshon ya kaba a keda tirá for di e boto go-fast i despues por a rekohé esaki ku e FRISC. Di e tres personanan a bordo, dos tin e nashonalidat Dominikano i unu nashonalidat Kolombiano.
DÒBEL SLÁ
Kòrtiku despues di e promé kapturashon atrobe a kanta bingo. Den mainta tempran un di dos go-fast a keda detektá. E boto aki tambe a ignorá diferente petishon pa stòp i un biaha mas a los tirunan di atvertensha. Finalmente e helikòpter marítimo NH90 tabata obligá pa tira dirigí riba e motornan.
Despues di esaki Zr.Ms. Holland pa medio di su dos FRISC-nan, ku tabatin a bordo un ekipo kombiná di Wardakosta Merikano i Kuerpo di Marina, por a detené e personanan ku tabata riba e go-fast i saka e droga for di laman. Ku e di dos kapturashon tabatin involukrá 585 kilo mas di kokaina. E tres personanan di e di dos boto tur tabatin nashonalidat Venezolano.
Pa motibunan di seguridat a disidí di tuma e sospechosonan a bordo. E sospechosonan di e kontrabanda mas despues a keda traspasá pa un barku di Wardakosta Merikano.
TAREA KONSTITUSHONAL
Zr.Ms. Holland ta aktivo komo Barku di Patruya pa Region Karibe desde mei di 2021 den e region. E barku di Marina ta bon ekipá pa operashonnan anti-droga. E mantenshon di e órden legal internashonal ta un di e tareanan Konstitushonal di Defensa.


text:
KRALENDIJK — Dia 12 di febrüari último, Maduro & Curiel’s Bank (Bonaire) N.V. a anunsiá e posibilidat pa sera un Hipotek ku e asina yamá “Hypotheek Garantie Bonaire (HGB)”na nos Playa Branch òf Hato Customer Service Center.
HGB ta hasi posibel pa abo por sera un hipotek i kumpra òf konstruí bo promé kas na Boneiru sin kapital propio i alabes limitá e rísikonan finansiero.
E garantia aki tambe ta ofresé e posibilidat di un red di seguridat
Pa mas informashon tokante e sobrá rekisitonan pa bini na remarke pa HGB i tambe sobrá kriterionan, bishitá ewèpsait:www.hypotheekgarantiebonaire.nl
Pa un sita por tuma kontakto ku nos na: customer.support@mcbbonaire.comòf yama 715-5520.
Potrèt ta ilustrá momento ku e promé kliente a firma su hipotek na notario.


text: KRALENDIJK – Riba djaweps 5 di novèmber pa mas o ménos 6:15 di atardi, sentral di polis a risibí notifikashon ku un aksidente di tráfiko entre dos pikòp a kaba di tuma lugá na e krusada di Kaya Barakuda i Kaya Gramèl. Loke por a komprondé na e sitio ta ku pikòp 1 a kore dal den banda patras di pikòp 2. Dor di esaki e vehíkulo a drai i e personanan ku tabata sintá den e baki di pikòp 1 a sali bai kai kantu di kaminda. Un batayon di polis a presentá na e sitio i dado momentu tenshon tabata haltu kaminda ku mester a aktua. A kalma e situashon i no mester a hasi detenshon na e sitio. Shofùr di un di e pikòpnan a splika ku diripiente su breknan no a funshoná ku e konsekuensia menshoná. Ambulans a transportá un di e víktimanan pa hòspital pa tratamentu médiko.


text:
E contacto sospechoso riba pantaya, tabata nabegando e momento ey direccion di Aruba. E trace di e boto ta mustra cu el a bin for di Venezuela y ta rumbo pa Aruba.
Basa riba esaki, mesora e funcionarionan di Rescue and Coordination Center di Guardacosta, y e punto di sosten di Guardacosta na Aruba a tuma accion.
Un boto tipo Metal Shark hunto cu miembronan di Guardacosta y Arumil (milicia di Aruba) a subi abordo y a bay direccion di e boto sospechoso cu ya ta den awa teritorial di Aruba.
Na momento cu a intercepta esaki, Guardacosta a bin haya a haya un boto Venezolano den condicion hopi malo, y abordo 14 hende ilegal. E lancha tabatin 2 Outboard Motor cu casi no ta ni funciona drechi. Algun hende abordo so tabatin un Jacket di Salbabida bisti. Otronan ta djis bisti cu sweater.
Ademas di hende, e boto tabatin algun animal tambe abordo. Segun Guardacosta, e grupo di hende ilegal tabatin animalnan di especie indigena hunto cu nan.
Nan a haya un gai di pelea, 19 papagayo, y tambe un pakete conteniendo un substancia cu ta parce di ta un tipo di steroid. E animalnan tabata poni den haula traha djis cu un baki di plastico, riba cual ta pone waya di cura di galiña wanta cu cabuya y tie-wrap.
Algun persona for di e boto a wordo hisa den e Metal Shark, y algun funcionario di Guardacosta a bay riba e lancha pa asina trece nan rumbo pa Aruba.
Unavez cu a yega Aruba, tur Venezolano indocumenta cu a purba di drenta Aruba a wordo traspasa pa Warda Nos Costa y Cuerpo Policial di Aruba. Servicionan Veterinario a tuma e bestianan indigena. Tambe Dienst Volksgezondheid DVG tabata presente pa test e personanan indocumenta.
Segun Guardacosta a splica, e uso di un boto asina den mal condicion, a demostra un biaha mas ta ki tipo di riesgo e personanan aki ta tuma pa por yega na e islanan ABC. Pa colmo e dianan aki casi no tin gasolin mas na estado Falcon ni na estado Zulia, pues ta logra cremencha pa haya tiki combustible pa por subi lama y haci e ‘transporte’.
Guardacosta pesey ta avisa hendenan pa no tuma e tipo di tripnan aki. Ta un hecho cu e tipo di botonan cu ta wordo usa pa tranporta hende no ta den bon estado pa subi lama y cu e personanan cu ta nabega cu nan ta tuma un riesgo enorme.
No obstante esaki, Guardacosta ta sigui cu nan patruyahe intensivo pa cuida y vigila e awa maritimonan di Aruba, Curaçao y Bonaire. Patruya di Guardacosta ta ricibi asistencia for di Defensa den forma di e barco station Zr.Ms. Groningen.
Kustwacht tambe ta pidi ayudo di tur ciudadano cu ta detecta cualkier movimento sospechoso riba lama of na costa, si acaso ta detecta algo por yama 913. Cu ayudo di ciudadano nos por mantene e seguridad di e lama y costa di e islanan.
FUENTE: Agencias


text:
KRALENDIJK: Muchanan ta klá pa bai skol bèk i Digicel tin un gesto spesial! Kumpliendo ku su promesa, Huntu Mas Mihó, Digicel ta opsekiá 50 mucha un pelá grátis! Muchanan di entre 6 pa 17 aña di edat por risibí un pelá grátis e siman aki na Kapsalon Mia na Kaya Libertador Simon Bolivar na Playa. André, di Digicel ta komentá, “Nos ke hasi un gesto pa e aña eskolar nobo i ta p’esei nos a kolaborá ku diferente barbero e siman aki, pa hasi algun mucha felis. Ademas, nos ta sigur ku esaki ta un notisia alentador pa e mayornan tambe. Digicel ta spera ku tur e mucha- i hóbennan lo gosa di nan pelá.”
Pa probechá di e oferta aki mayornan lo mester traha un sita yamando 780.9500. No ta rekerí pa bo ta kliente di Digicel. Únikamente e mucha mester presentá ku su rapòrt. Mayornan tin chèns te ku dia 11 di ougùstùs pa traha e sita pa nan yu. Digicel ta deseá tur mucha, hóben i maestronan un aña eskolar eksitoso i ku resultadonan positivo!


text:
GOBIERNO DI ARUBA TA APLAUDI Y SOSTENE INCIATIVA DI SNBA CU NAN PRESENTACION DI PROYECTONAN PA SAN NICOLAS
ORANJESTAD – Diahuebs Prome Minister Evelyn Wever – Croes a asisti presentacion di San Nicolas Business Association (SNBA), caminda cu nan a presenta informacion di varios proyecto pa San Nicolas. Prome Minister ta felicita y gradici San Nicolas Business Association pa e oportunidad y pa organisa e eventonan aki.
San Nicolas ta den pleno desaroyo y tin hopi oportunidad, e tarea di Gobierno den esaki ta pa facilita, agilisa y stimula e proyectonan aki. Prome Minsiter Wever – Croes a expresa cu hunto cu DOW y DIP mester desaroyo diferente plan especialmente cu enfoke riba San Nicolas, pa trece desaroyo den San Nicolas, pa San Nicolas.
A pesar di tur locual Aruba a pasa aden y ta recuperando di dje den cuadro di Covid, awor tambe tin e situacion di aumento di prijs a consecuencia di e conflicto cu tin entre Rusia y Ukraina. Sinembargo, Aruba ta sigui lucha pa bay dilanti cu e meta pa pa ‘bounce forward’, y den esaki desaroyonan na San Nicolas ta hunga un rol importante. ‘San Nicolas por trece oportunidad grandi pa Aruba y ohala por logra pa incentiva mas hende pa tuma e paso pa inverti,’ Prome Minister a expresa. Gobierno ta haciendo tur cos pa sostene e desaroyonan aki, ta consciente di retrasonan cu tin y ta sigura cu tin atencion pa esaki.
Concluyendo, Prome Minister a expresa aprecio pa locual SNBA ta haci y cu a pesar di tur cos ta busca pa coopera, pa ta constructivo y pa solucionnan.’ Ta sigura cu nan por conta cu sosten di Gobierno y ohala cu hunto por logra e desaroyo cu ta busca pa San Nicolas y pa Aruba.


text:
Ministerio di Asuntonan Social y Labor
Departamento di Labor y Investigacion
ta informa encuanto oranan di trabou liber pa por eherce derecho di voto riba dia di eleccion segun e Ordenansa Electoral (Kiesverordening).
Articulo 39 Ordenansa Electoral:
E votamento ta cuminsa 8’or di mainta y ta dura te 7’or di anochi.
Articulo 40 Ordenansa Electoral:1. Tur dunado di trabou ta obliga di percura pa su trahado, cu tin derecho di voto, tin riba dia di eleccion durante e tempo stipula den articulo 39 pa vota minimo 4 ora di trabou consecutivo liber, a menos cu e trahado durante e oranan cu e eleccion ta tuma lugar ya caba tin 4 ora consecutivo liber riba un otro base.2. E dunado di trabou ta obliga di percura pa mas tarda un siman prome cu e dia di vota, e trahado ta debidamente informa di e tempo cu e trahado ta haya pa vota.
Interpretacion:
Esencia di articulo 40 §1 di Ordenansa Electoral ta cu e dunado di trabou mester percura pa den su compania e trahadonan cu tin derecho di voto riba diabierna 25 di juni proximo haya por lo menos 4 ora consecutivo liber den e periodo cu local di votamento (stemlokaal) ta habri, pues entre 8’or di mainta y 7’or di anochi. E pensamento tras di esaki ta cu tur trahado cu tin derecho di voto mester haya suficiente oportunidad pa haci uzo di esaki.
Excepcion:
E trahado cu den e periodo cu local di votamento ta habri ya caba tin 4 ora consecutivo liber riba otro base (p.e. e trahado normalmente ta traha mita dia so of e trahado tin un shift hopi tempran of hopi laat), no por haci un apelacion cerca su dunado di trabou pa e 4 oranan di trabou liber.
Ehempelnan:• E votado cu ta traha di 7:30 ‘or te 12 ‘or di merdia y di 1 ‘or te
4:30 ‘or di atardi lo mester haya liber di 7:30 ‘or te 11:30 ‘or di merdia of di 12:30 ‘or te 4:30 ‘or di atardi.• E votado cu ta traha ‘part-time’ di 8 ‘or te 12 ‘or di merdia no por haci apelacion riba e 4 oranan di trabou liber.• E votado cu ta traha shift di 7 ‘or di mainta te 3 ‘or di merdia tampoco por haci apelacion riba e 4 oranan di trabou liber. Esaki ta conta tambe pa e votado cu ta traha un shift di 12 ‘or di merdia pa 8 ‘or di anochi of un shift di 3 ‘or di merdia pa 11 ‘or di anochi.
Adicional na e obligacion di e dunado di trabou pa permiti su trahadonan cu tin derecho di voto e tempo liber pa nan eherce nan derecho di vota, articulo 1614c §4 y §5 ta stipula cu e trahado ta mantene su derecho di pago pa e oranan liber cu e ta haya pa eherce e derecho aki.
Departamento di Labor y Investigacion ta pidi tur trahado y principalmente dunadonan di trabou pa tene bon cuenta cu e informacion aki.
Atentamente,
Director di Departamento di Labor y Investigacion
mr. drs. F.R. Kock


text:
Gerrit Schotte
Gerrit Fransisco Schotte (n. 9 di sèptèmber 1974 na Willemstad) ta un polítiko kurasoleño. Entre 2010 i 2012 e tabata minister-presidente di Kòrsou. Schotte ta bai den historia komo e promé minister-presidente di Kòrsou komo pais outónomo i ademas esun mas hoben den Reino Hulandes te e momento ei.[1] Pa via di su pasado unda ela keda kondená varios biaha pa aktonan froudulento e ta ser konsiderá un persona i polítiko kontroversial.[2][3][4][5]
Di 2010 te 2020 Schotte tabata lider di e partido Movementu Futuro Kòrsou (MFK), kual ela funda apenas shete siman promé ku elekshon na ougùstùs 2010. Dia 27 di ougùstùs 2010 partido MFK a bira e di dos partido mas grandi ku 5 asiento den konseho insular. Partido MFK a forma gobièrnu huntu ku Pueblo Soberano y Partido MAN dia 4 di sèptèmber 2010.
E koalishon aki lo bira e promé gabinete di Kòrsou despues di desmantelashon di Antias Hulandes dia 10 di òktober 2010. Schotte tabata e promé minister di Kòrsou desde e fecha ei te cu 29 di sèptèmber 2012. Fin di 2012 ela keda elegi como miembro di parlamento di Kòrsou y a fungi alabes komo lider di frakshon MFK. Schotte a retira for di parlamento riba dia 27 di november 2018 na momentu ku su sentensia den e caso Babel a bira definitivo.[6]


text:
Djuric Virginie pendiente pa manda ‘Sin Lenga’ kaya
TRENDSZ a hiba un kombersashon ku e konosido kantante lokal Djuric Virginie, mihó konosí komo ‘Dju-Dju V.’ E kantante ku ta forma parti di e frònt di e agrupashon musikal Gentz, tin algun kos nobo pa pronto manda kaya. Ta trata di dos piesa nobo, unda un di esakinan inkluso lo bai tin su videoclip.
Djuric a splika ku ta trata di dos piesa, unda ainda e no sa kua lo e lòs promé i kua lo e bai warda pa e álbum nobo di Gentz. “Mi tin dos piesa pendiente. Mi no sa ainda kua lo mi saka i kua lo mi manda álbum. Un ta lihé i di ambiente i e otro ta mas pa eduká hendenan den relashon. Esun poko mas lihé yama “Sin lenga”, miéntras ku e otro lo hiba di nòmber “Relationship Breaks”. E di dos tabata poko difísil pa yega na un nòmber p’e, Tabata e intenshon tambe pa yam’é “Bye bye” òf un otro nòmber primeramente. Esaki lo bai tin un videoclip tambe, ku nos lo kuminsá graba na fin di luna di novèmber aki”, asina Djuric Virginie a deklará na TRENDSZ.


text:
Den reunion di awe tardi entre gobierno y partnernan a tuma e desicion pa temporariamente stop tur bishita pa casnan di nos grandinan
ORANJESTAD, Aruba – 14 maart 2020
Den reunion di awe tardi entre gobierno y partnernan a tuma e desicion pa temporariamente stop tur bishita pa casnan di nos grandinan. Esaki no ta un desicion facil pero si nesesario pa trata na proteha e grupo mas vulnerabel den nos comunidad cu ta nos grandinan.
Proteha e grupo mas vulnerabel den nos comunidad cu ta nos grandinan.
Desde diadomingo 15 di maart casnan di cuido di grandinan lo no permiti bishita y ta pidi cooperacion di cada cuidadano den e lucha aki pa proteha nos sernan stima. Nos ta encurasha comunidad pa sea creativo den e proximo simannan pa por tin toch un forma di contacto no directo cu nan ser stima den forma di video call, carta of yamada telefonico.
Por informa na e cas di cuido di bo mama, tata, wela of familiar con lo ta e miho manera pa regla esaki. E medida aki ta keda vigente te cu 31 di maart y despues lo evalua e situacion na Aruba relaciona cu COVID-19 y su grado di peliger pa nos grandinan.


text:
Deliberashon riba relatonan anual ku a drenta Parlamento
Presidente di Parlamento
Sra. America Francisca
Wilheminaplein 4
Presente
Kòrsou, 30 di ougùstùs 2022
Tópiko: Deliberashon riba relatonan anual ku a drenta Parlamento
Apresiabel sra. Presidente America-Francisca,
E trabou di un parlamentario ta dependé por gran parti riba e informashon konkreto i verídiko ku e tin akseso na dje i ku e ta dominá. Dokumentashon i informashon di e institutonan, manera Ombudsman i Algemeen Rekenkamer Curaçao ta forma base pa por atendé ku tópikonan ku ta relevante pa deliberashonnan i desishonnan den Parlamento.
Ta pa esaki suskritonan ta haña di importansia pa no solamente risibí por eskrito e relato anual di e órganonan di estado, pero tambe deliberá ku nan tokante e informashon di un forma mas profundo. Ta lamentabel ku Parlamento no ta risibí tur relato anual i tambe no ta tur instituto ta finalisá nan relato anual den e aña siguiente. Esaki sigur ta un punto di atenshon, ya ku ta riba e diferente ‘websitenan’ e parlamentario tin di bai buska òf informá serka e minister responsabel.
Durante e lunanan ku a pasa Parlamento a risibí ofisialmente e siguiente relatonan anual:
- Relato anual 2020 di Sociaal Economische Raad (SER)
- Relato anual 2021 di Ombudsman
- Relato anual 2021 di Algemeen Rekenkamer Curaçao (ARC)
- Relato anual 2021 di Raad van Advies Curacao ( RvA)
Suskritonan lo kier deliberá ku kada un di e institutonan aki, tokante e kontenido di e relato anual i posibel akshonnan konkreto. A base di artíkulo 33 di reglamentu di òrdu, suskritonan ta pidi sra. Presidente pa yama un reunion di komishon sentral i ademas ta pidi presensia di representantenan di SER, Ombudsman, ARC i RvA.
Danki di antemano,
Miembronan di Parlamento, Partido Alternativa Real


text:
Manera ta custumber di tur aña, Arubaanse Voetbal Bond ta dedica e Campeonato na personanan cu a duna un aporte na e futbol aki na Aruba sea como hungador, referee of dirigente. E aña aki ta dedica e Campeonato na 4 persona cu sigur merece e reconocemento aki: Sr. Antonio “Tony” Geerman, Sr. Harold “Roy” Helder, Sr. Reynold “Nolly” Becker y Sr. Heinrich “Jerry” Mackay.
Sr. Antonio “Tony” Geerman
Sr. Antonio Geerman, miho conoci como Sr. Tony Geerman no ta un persona desconoci den Aruba su futbol. Sr. Tony Geerman ta casa cu Sra. Filomena Geerman-Ruiz y nan tin 2 yiu homber cu a studia y ta biba na Hulanda.
Sr. Tony Geerman tin un trayectorio largo como Miembro di Bestuur di AVB. Sr. Tony a fungi como Miembro di Bestuur bao di un total di 5 President.
- Sr. Luwi Wever (i.f.m.)
- Sr. Adi Toppenberg
- Sr. Boei Marchena (i.f.m.)
- Sr. Nilo Croes (i.f.m.)
- Sr. Rufo Kelly
Durante su periode como Miembro di Bestuur Sr. Tony a ocupa e puesto di Secretario General na varios ocasion. Fuera di a fungi como Miembro di Bestuur di AVB, Sr. Tony tambe a fungi como Miembro di Comision di Apelacion pa AVB.
Como Hefe di Delegacion pa cu seleccionnan di Lifida (Buchi Panama) y AVB a representa Aruba na varios pais e.o Corsou, El Salvador, Haiti, Cuba, Antigua & Barbuda, Venezuela, Colombia, Puerto Rico y Suriname.
Tambe como Miembro di Bestuur di AVB como Delegado a atende varios reunionnan y congresonan di CFU/Concacaf y FIFA na Trinidad & Tobago, Antiqua & Barbuda, Grenada, Argentina, Suiza, Francia y Qatar.
Arubaanse Voetbal Bond
Shaba 24, Noord – Aruba
Telephone: (+297) 5877357 / 5875619 E-mail: info@avbaruba.com
Website: www.avbaruba.com
Est. 29 January 1932
Sr. Tony Geerman tabata activo tambe como Dirigente di club specialmente pa e club di Bubali. Sr. Tony pa hopi aña a fungi como President di Comision Bubali-LIFIDA y tabata un di esnan cu mas a contribui na expansion di categorianan di LIFIDA cu introduccion di U-7 (Mini-Baby) y U-5 (Minimini). Pero Sr. Tony no tabata solamente cu Bubali, Sr. Tony Geerman tambe tabata President di S.V. Universal.
Su teamnan ta S.V. Universal y S.V. Bubali Sport Club y actualmente e ta forma parti di un Comision 2022-2023 pa S.V. Bubali.
Sr. Harold “Roy” Helder
Sr. Harold Helder, miho conoci como Roy, ta bin for di un famia di futbol. Su tata tabata Sr. Cai Helder, un di e grandinan di Aruba su futbol. Su ruman Sr. Win Helder tambe tabata un tremendo futbolista y despues entrenador exitoso.
Futbol ta Sr. Roy su pasion, como hungado Sr. Roy a hunga pa SCA di Paradera, Atlantico Deportivo y Independiente Caravel, cu a bira su cas y Sr. Roy lo sigui hunga cu Caravel den categorianan veteran 35+, 40+ y 50+. Sr. Roy Helder a forma parti di Directiva e.o. como President di Caravel pa varios aña y Caravel a conoce un periode exitoso ora cu pa 4 aña consecutivo Caravel ta clasifica pa Play-Off.
Den futbol veterano, Sr. Roy Helder tambe a contribui como Dirigente y na aña 2005 ta bira President di Fedeveta. Un logro grandi como President di Fedeveta e tempo ey tabata e Torneo Champ of Champs, unda cu Caravel veterano, representando Aruba a titula subcampeon di e torneo. Pa Sr. Roy Helder un momento special tabata e momento di a cera conoci cu El Pibe Valderrama na 2014, ora cu un delegacion di Caravel a bishita Santa Marta na Colombia.
Sr. Roy Helder serca hopi amante di futbol ta conoci como comentarista. Ya den aña 70, Sr. Roy a cuminsa traha na Radio Kelkboom. Sr. Theo Boekhoudt a bin cu e idea pa cuminsa nara wega di futbol y asina Sr. Roy a cuminsa como narador di weganan di Futbol y asina Radio Kelkboom a bira e radio di futbol na Aruba. Na aña 1982 como narador a viaha cu seleccion di Aruba pa weganan di Copa Centro Americano y del Caribe. Mas despues Sr. Roy Helder lo team up cu Sr. Eddie Daou y Sr. Claret Lopez como narador di weganan na Radio 1270. Pa hopi aña Radio 1270 a fungi como e radio di futbol aki na Aruba. Y como narador di Radio 1270, tambe a realisa varios viahenan cu seleccion di Aruba.
Fuera di radio, Sr. Roy Helder tambe a fungi como comentarista na weganan na Canal Telearuba den añanan 80 y añanan 90.
Arubaanse Voetbal Bond
Shaba 24, Noord – Aruba
Telephone: (+297) 5877357 / 5875619 E-mail: info@avbaruba.com
Website: www.avbaruba.com
Est. 29 January 1932
Sr. Reynold “Nolly” Becker
Sr. Reynold Becker, miho conoci como Nolly Becker a cuminsa hunga den e ekipo di R.C.A. na un edad hopi jong. For di 1968 te cu 1987, Sr. Nolly a hunga como defensa pa R.C.A. Cu e club aki el a titula 4 biaha campeon y 5 biaha subcampeon di nos isla. Sr. Nolly a participa den 7 Copa Antiano y na 1977 a titula subcampeon di Antias cu R.C.A.
Na maart 1969 el a hunga na Corsou pa e seleccion hubenil di Aruba contra Corsou y Boneiro y na juli di e mesun aña aki el a gana medaya di oro cu e seleccion hubenil di Antias Hulandes den e Weganan di Reino cu a tuma luga na Surinam. Na mei 1970 el a bolbe forma parti di e seleccion hubenil di Aruba cu a hunga na Boneiro.
Na comienso di aña 70, Sr. Nolly a bai Hulanda unda ela completa su CIOS Opleiding. Despues di finalisa su estudio el a regresa Aruba y a sigui milita den e ekipo di R.C.A.
Na juni 1976 el a haci su debut pa e seleccion di Aruba contra Boneiro pa mira cua isla lo traha e seleccion Antiano. Na juli 1976 Sr. Nolly a hunga pa e seleccion di Antias Hulandes contra e seleccion hubenil di Costa Rica. Na juli/augustus 1976 el hunga pa e seleccion Antiano contra Haiti den e weganan eliminatorio pa e Mundial Argentina 1978. Na juni/juli 1978 Sr. Nolly a hunga pa e seleccion Antiano den e Copa Duvalier organisa pa Caribbean Football Union. Na mei 1979 e tawata den e seleccion di Antias Hulandes cu a hunga contra Trinidad weganan eliminatorio pa e Weganan Olimpico di Moscu 1980. Na 1981 e tawata den e seleccion di Aruba cu a hunga contra Millonarios di Bogota. Na 1986 Sr. Nolly Becker a forma parti di e ekipo di R.C.A. cu a conkista e prome titulo di campeon di Aruba, despues di Aruba su Status Aparte. Na 1987 R.C.A. lo ripiti e hazaña y titula Campeon un biaha mas.
Sr. Nolly Becker a traha tambe como comentarista di futbol na Telearuba, unda a team up cu Sr. Roy Helder pa transmision di varios weganan final di Aruba su Campeonato.
Tambe Sr. Nolly a forma parti di e Comision Tecnico di Comite Olimpico Arubano. Y Sr. Nolly a hunga un rol importante den formacion di locual awendia ta CEMEDAR, cu a cuminsa prome como Instituto Medicina di Deporte, despues a bira e Comision Medico, for di cual Sr. Nolly a forma parti como Masahista.
Arubaanse Voetbal Bond
Shaba 24, Noord – Aruba
Telephone: (+297) 5877357 / 5875619 E-mail: info@avbaruba.com
Website: www.avbaruba.com
Est. 29 January 1932
Sr. Heinrich “Jerry” Mackay
Sr. Heinrich Mackay, miho conoci como Jerry Mackay a nace na 1967. Na e edad di 13 aña, el a cuminsa hunga futbol pa Sportboys, prome den aspirant despues pa Division Uno. Como hungado di futbol, Sr. Jerry a hunga gran parti di su carera pa Sportboys, e ultimo añanan como hungado el a hunga pa e ekipo di Arsenal.
Pero Sr. Jerry ta mas conoci como referee y pa sigur mas cu 25 aña a forma parti di e cuerpo arbitro di AVB. Na edad di 18 aña, Sr. Fan Dijkhoff (i.f.m.) a serca Sr. Jerry y puntre si e ta interesa pa bira referee. Como referee hopi jong, mester menciona cu tabata guia door di 4 refereenan cu hopi experiencia, Sr. Fan Dijkhoff (i.f.m.), Sr. Nito Rosel (i.f.m.), Sr. David Cruz (i.f.m.) y tambe Sr. Porois Tromp.
Sr. Porois Tromp a wak e potencial di Sr. Jerry y door di su funcion den arbitrahe den Concacaf a yuda Sr. Jerry na un edad jong subi lista di FIFA. Sr. Jerry lo keda riba lista di FIFA te na 2010 ora a yega su edad pa stop como referee internacional.
Como referee internacional Sr. Jerry a logra fluit of vlag hopi wega den e region di Concacaf, entre otro na Antias, Suriname, Merca y Mexico. Momentonan cu Sr. Jerry ta corda sigur ta weganan pa Concacaf Goldcup na Miami, Los Angeles y San Diego. Un otro wega cu Sr. Jerry ta corda bon ta e final di Koninkrijksspelen na Corsou na 1997, unda e stadion di SDK tabata completamente yen.
Y sigur algo grandi ta ora a representa Aruba como referee na e FIFA U-17 Worldcup 1999 na New Zealand, unda Sr. Jerry a haci un bon prestacion ya a keda te na ultimo den e torneo y a fungi como 1st assistant den e wega pa 3er lugar entre e seleccion di USA y Ghana.
En total Jerry a fungi mas cu 25 aña como referee na Aruba y semper a demostra un nivel halto den su performance tanto riba nivel nacional como internacional.
Arubaanse Voetbal Bond
Shaba 24, Noord – Aruba
Telephone: (+297) 5877357 / 5875619 E-mail: info@avbaruba.com
Website: www.avbaruba.com


text:
Lo bin reconocimento, disculpa y compensacion pa sclavitud na 2030. Su Mahestad Rey Willem Alexander e siman aki na ocasion di Prinsjesdag a bisa “Riba caminda pa e conmemoracion di 150 aña abolicion di sclavitud ta momento pa duna nos mes cuenta tambe na e parti aki di nos historia.”
Pero e Rey no a bisa kico esaki ta nifica. Durante e reunion di Tweede Kamer unda a delibera riba e plannan di Gobierno Hulandes pa 2023, Parlamentario Farid Azarkan di DENK a puntra miembro di D66 Paternotte kico el a pensa riba e palabranan di Willem Alexander, cu ademas a papia di e problema di racismo y discriminacion.
Paternotte a bisa cu e ta haya hopi yamativo y special cu Rey Willem Alexander a papia di racismo, discriminacion pero tambe reparacion pa sclavitud. El a amplia cu ta bon cu tin atencion pa e temanan aki den Tweede Kamer, y cu na Surnam y riba e paisnan Caribense di Reino tin enfoke pa e historia di sclavitud cu ainda tin su efecto riba bida awendia.
“Mas y mas hende (na Hulanda) ta bisa cu nan ta consciente di esaki y esey riba su mes tabata un trayectoria. Mi ta haya cu a dal un paso dilanti y ta algo pa ta optimista.” Azarkan a reacciona bisando cu e palabranan ta bunita, pero cu pa confia riba e palabranan mester tin e traduccion den presupuesto. El a puntra: “Unda nos ta mira den e presupuesto cu ta bay haci algo na desigualdad y lucha contra racismo y discriminacion?” Paternotte a bisa cu el a sugeri pa bin recherche special, pero a considera cu pone atencion na pasado di sclavitud ta esencial.
Jesse Klaver di Groenlinks a bisa cu e tabata parti di un delegacion di Comision pa Asuntonan Interior na Surnam, Corsou y Boneiro pa sa mas di e pasado di sclavitud y con e efectonan ta bibo awendia. El a urgi pa no conmemora e politiconan Hulandes cu 150 aña pasa pa aboli sclavitud, ni e Ministernan, sino e heroenan cu a bringa pa libertad, manera Tula, Boni, Marti di Katalina Janga y hopi otro.”
E proceso ta serio
Pero, e proceso ta andando den tur seriedad. Desde 1 di Juli 2020 pa ta exacto. E tempo ey, Minister pa Asuntonan Interno y Relacion di Reino Kasha Ollongren a lanta un comision di Conseho/Grupo di Dialogo riba Historia di Sclavitud. E comision tabata uno Hulandes, cu mester a organisa e dialogo riba historia di sclavitud y con mester anda cu esaki. E punto di salida tabata si Hulanda, particularmente Gobierno Hulandes mester reconoce e pasado tristo di sclavitud, si mester ofrece disculpa. Aki ta papia specificamente di Rey, Minister Presidente di Hulanda y/of Parlamento Hulandes. Pero tambe e comision mester a determina si mester duna reparacion of otro medida di compensacion. Esey tabata e intencion di e comision.
E miembronan Hulandes di e comision a papia cu Boneiro y St. Eustatius cu ta parti di Hulanda, pero cu nan mester participa ya cu nan tambe tin un historia di sclavitud. Corsou, St. Maarten y Aruba tambe lo mester a bira parti di e dialogo. A organisa diferente sesion di e combersacionnan riba e tema, tanto na Hulanda como e otro islanan. Aruba no tabata invita pa e combersacionnan, e tempo ey. E tema tabata pa mira con ta yega na e reconocimento (aceptacion), disculpa y compensacion. E comision Hulandes a presenta un rapport cu proposicion, cu ta inclui e aceptacion, disculpa y tambe e compensacion. E punto ta si cu e documento di e comision Hulandes a inclui deseonan di e islanan, pero no di Aruba, dr. Luc Alofs a bisa.
Alofs, hunto cu e otro representantenan di e islanan no tabata apunta pa Gobiernonan di e paisnan, sino a keda acerca a titulo personal door di Gobierno Hulandes.
Alofs a bisa cu nan como representantenan di e islanan no a sinti cu e recomendacionnan ta refleha locual ta biba aki. “E recomendacionnan tabata hopi dirigi for di e perspectiva Hulandes, cu a produci un totalidad cu no por a acepta, particularmente pasobra a sinti cu e islanan realmente lo ta na di dos luga.”
Consecuentemente, e islanan Hulandes bou guia di ex-Gobernador Frits Goedgedrag, a bay den dialogo cu otro y asina a logra bini hunto. Aki ta unda Aruba a haya un luga na mesa. “Hunto a produci un peticion formal, unda a dileña cu mester un areglo pa disculpa y compensacion cu ta duna e islanan, incluso Aruba, poder riba e suma cu Hulanda ta bay paga. Ta e islanan, representa pa e organisacion no-gubernamental, mester determina unda e fondonan mester bay, “pues con ta duna forma na e compensacion. Entre otro kier cuminza cu un red di conocemento na e islanan riba e pasado di sclavitud,” dr. Alofs a splica.
Esey a permiti cu e comision aki por a drenta den combersacion cu e comision fiho pa Asuntonan di Reino di Senado Hulandes na Juni ultimo, cu a tuma luga tres siman pasa, “Nos tabata invita pa bay Corsou pa reuni cu Minister di Relacion Interior y Asuntonan di Reino, Hugo de Jonge y Secretario di Estado Alexandra van Huffelen. E tabata un encuentro bunita. E ta cla pa nos cu Hulanda a pone bon atencion na locual kier aki. Nan a expresa cu nos peticion ta relevante.”
Awor e discusion ta na Hulanda, riba e proposicionnan di e islanan pa mira con e proceso ta bay ta organisa. “Nos lo tende mas di esaki pronto. Mi ta spera cu pa Pasco nos lo sa mas, pero en todo caso e mester ta conoci prome cu 1 di Juli 2023, pasobra e ora ta 160 aña cu a aboli sclavitud na Aruba y otro islanan y 150 aña cu a elimina e obligacion di trabou di ex-sclavonan na Surnam,” dr. Alofs a splica (red. cualkier fondo cu bin e islanan lo no bay pa Gobierno sino lo ta dirigi na proyectonan specifico. Bon Dia Aruba a compronde cu e peticion no ta e mesun nivel compara cu e demanda di paisnan di Caricom na Gran Bretaña pa reparacion).
Mester bisa cu durante e reunion di Tweede Kamer, Sylvana Simmons di BIJ1 a mustra cu esnan cu a bira victima di e asina yama Toeslagenaffaire ta netamente esnan di Surnam y paisnan Hulandes den Caribe entre otro.
Presidente di Tweede Kamer Vera Bergkamp di otro banda a bisa cu tin un bon comienzo cu conseho di e Coordinador Nacional Discriminacion y Racismo y e hecho cu 2023 lo ta den luz di colonialismo y sclavitud.


text:
KRALENDIJK – “Show me your Blue” ta e kampaña di karnaval diseñá pa e grupo di guia (PR werkgroep) “Blue Destination” i algun partner ku ta entre otro; KVK, Cuba Company, OLB, STINAPA, It’s Rain Fishes, TELBO, WEB, BONHATA, TCB, Bonaire Logistics i SELIBON. E meta di e kampaña aki ta pa konsientisá karnavalistanan ku tepnan balioso durante nos marchananpa tene nos isla limpi, i alabes kon pa minimalisá uso di plèstik i e impakto di sushi durante nos karnaval. E kampaña ta diseñá pa un i tur; esta karnavalistanan den grupo di karnaval, stènt nan kantu di kaminda i tambe personanan ku no tin un stènt pero ku tòg ta bai wak karnaval. E kampaña ta pa durante e dos marcha grandinan; ku ta 22 di febrüari na Rincon i 23 di febrüari den Playa. Algun di e tepnan ta por ehèmpel pa karnavalistanan bai ku nan beker re-usabel òf usa kùp “compostable”, no usa richi di plèstik, bini ku bo bestèk i baki di kuminda re-usabel òf ku por resiklá i evitá na usa bakinan di “foam”, bai karnaval kubo mes djùg yena ku awa di kranchi pa bebe, usa krema di solo liber di “oxybenzone”.
Durante e dos dianan di karnaval aki lo chèk e gruponan i stèntnan kantu di kaminda pa midi i wak si nan a sigui nos tepnan. Na final di e temporada lo anunsiá kua grupo i tambe kua stènt tabata esnan mas sostenibel durante karnaval ku e oportunidat pa gana diferente premio. Lo saka pa kada un di e kategorianan; seya grupo di karnaval òf stènt tres ganadó kuminsando for di esnan ku tabata mas sostenibel. Pa e personanan kantu di kaminda ku no tin un stènt lo tin un “Blue team” durante di marcha ku un frame ku por saka potrèt ku ne. E portrètnan lo wòrdu pone riba e paginá di Facebook di “Blue destination” i e 2 portrètnan ku mas “like” lo gana un premio. Kièrmen seya kreativo pa atraé mas “like”!
Ban seya konsiente, gosa na midi i tene nos isla limpi.
Pa mas informashon tokante e kampaña aki por sigui e paginá di Facebook di “Bonaire Blue Destination”.


text:
NEW YORK / NEW JERSEY – E ekipo di Seattle Seahawks a bira kampion di futbòl amerikano, ganando di Denver Broncos den e di 48 edishon di Super Bowl. For di den promé mitar Seahawks a pone e wega riba ‘ijs’ bayendo ariba ku un skor di 22 pa 0. Den e di dos mitar Seattle a añadí 21 punto mas, miéntras ku nan defensa a mustra dikon nan tabata e mihó defensa den NFL e aña aki.
Siendo e mihó ekipo ofensivo den NFL e temporada aki, Denver Broncos a logra skor solamente 8 punto den partido. E partido a terminá ku un skor di 43 pa 8 pa Seattle Seahawks. Ku e viktoria aki Seahawks ta gana nan promé kampionato den historia di e ekipo.


text:
WILLEMSTAD — Den wikènt tras di lomba Liga MCB Promé Divishon su buèlta di seis a kontinuá ku tres partido den Stadion Ergilio Hato. Riba djabièrnè den e promé partido e ekipo di Hubentut Fortuna a enfrentá Jong Holland. Akinan tabata Hubentut Fortuna ku a sali di e porta grandi, derotando Jong Holland ku skor di 3-0. Pa Jong Holland e golnan a keda anotá pa Luis Fruto Miranda (2x) i Tyronne Maria.
Djasabra e buèlta di 6 a kontinuá ku e partido entre Centro Dominguito i Victory Boys. Akinan e ekiponan a hasi bon ku otro i a empatá na 1 gol. Pa Centro Dominguito e gol a keda anotá pa Norvianel Naar. Miéntras ku pa Victory Boys e gol a keda anotá pa Raylison Lindo.
Riba djadumingu tabata Centro Barber ku a topa ku UNDEBA. Akinan tabata Centro Barber ku a logra e tres puntonan ganando di UNDEBA ku skor di 3-1. Pa Barber e golnan a keda anotá pa Kennth Kunst (2x) i Jurensley Martina. E úniko di UNDEBA a keda anotá pa Edgard Casiani.
Tabla di posishon despues di tres partido:


text:
WILLEMSTAD — Despues di un tremendo Kampionato aña pasa, FFK i MCB ta anunsiá e gran apertura di Liga MCB Promé Divishon ku lo tuma lugá djadumingu, 5 di febrüari binidero den Stadion Antoine Maduro (SUBT) 6’or di atardi.
E dos ekiponan ku lo mira akshon den e gran apertura di Liga MCB Promé Divishon lo ta e ekipo kampion di Liga MCB Promé Divishon 2016, Centro Dominguito i e ekipo di Inter Willemstad ku a promové di Liga MCB Segundo Divishon pa Liga MCB Promé Divishon.
Entrada pa e partido aki ta kosta 10 florin pa adulto miéntras mucha te ku 12 aña i 60+ ta paga fl.5,-
Awe nochi na FFK a tuma lugá e sorteo kaminda ku e klupnan a skohe nan numerashon riba e skema.
E 10 ekiponan ku lo mira akshon durante Liga MCB Promé Divishon ta:
- Centro Dominguito
- Scherpenheuvel
- Centro Barber
- Jong Holland
- Undeba
- Vesta
- Hubentut Fortuna
- Victory Boys
- SUBT
- Inter Willemstad
Liga MCB Segundo Divishon ta inisiá 13 di febrüari binidero ku 2 tremendo partido na tereno di FFK. E promé enkuentro lo ta entre De Koning ku Sta Cruz 7’or di anochi i despues Indekor lo enfrentá Marquita 9’or di anochi. Tur partido di Liga MCB Segundo Divishon lo tuma lugá na tereno di FFK i e partidonan aki ta kosta solamente fl.2 pa tur hende.
E 10 ekiponan ku lo mira akshon durante Liga MCB Segundo Divishon ta:
- Jong Colombia
- Atomic
- Mahuma
- Sithoc
- U.D. Tera Kòrá
- Sta. Cruz
- Indekor
- New Song
- Marquita
- De Koning
Pues liga MCB Promé i Segundo Divishon ta ranka sali den gran forma!
Un yamada ta bai na hinter e pueblo di Kòrsou pa asistí na e gran apertura di Liga MCB Promé i Segundo Divishon ku ta inisiá 5 i 13 di febrüari próksimo.


text:
ORANJESTAD (AAN): Dialuna atardi e prome grupo di 81 studiantenan a sali rumbo pa Hulanda pa continua cu nan estudio avansa. E di dos grupo a sali diamars.
Minister Endy Croes tabata na aeropuerto internacional Reina Beatrix pa saluda e studiantenan alabes desea nan un bon biaha y hopi exito.
E dignatario tabatin e honor di dirigi algun na e studiantenan prome cu nan a sali pa Hulanda. Minister Endy Croes ta desea e studiantenan tur clase di exito. Responsabilidad ta cuminsa awo. Aplica e 4D, boso tin e deseo pa por bay studia, Disciplina cu bo mester tin pa bo logra bo metanan, Dedicacion cu bo mester traha extra pa asina concretisa bo metanan y e Determinacion pa logra e diploma.
Na yeganda di e studiantenan na Hulanda nan a wordo ricibi pa Minister President sra. Evelyn Wever- Croes, Minister Plenipotenciario sr. Ady Thijsen, personal di Arubahuis y e miembronan di ‘Plaatselijk Opvang Commissie’ (POC).
Tin un programa special pa ricibi e studiantenan y despues di algun dia nan lo bay nan respectivo ciudad. Enseñansa ta e yabi pa bo futuro. Exito, hopi forsa y mi ta sigur cu boso lo logra, e mandatario a finalisa
https://diario.aw/categories/noticia/general/minister-endy-croes-a-desea-e-studiantenan-cu-a-sali-pa-hulanda-tur-clase-di-exito-cu-nan-estudio-avansa#sigProId74ec43ca45


text:
E caso di barco Aressa na Aruba tambe a contribui
ORANJESTAD (AAN): Siman a habri cu e informe procedente di Spaña pa cortesia di Guardia Civil, cu a indica cu danki na un investigacion di diferente fuente hudicial na Europa cu a cuminza na aña 2018 ora cu a haya 840 kilo di cocaina den un barco mara na islanan di Azores, como tambe e famoso caso di 5.100 kilo di cocaina haya abordo di e barco di carga ‘Aressa’ cu tabata pasando cerca di Aruba, e investigacion a keda lora te cu a logra desmantela full e red di narcotraficantenan aki na Europa.
Segun Guardia Civil di Spaña, e operacion aki a wordo coordina door di Europol y di e forma ey nan a infiltra y kibra completamente un organizacion criminal cu tabata haci trabao pa importa cargamentonan grandi di cocaina via di lama na Europa. En total a pone man riba 29 persona cu a keda deteni, y a confisca mas di 6 ton di cocaina, di cual mayoria di esey tabata na Aruba.
Guardia Civil di Spaña a bisa cu e operacion aki den cual a participa tambe Polisnan di Croacia, Italia, Montenegro, Hulanda, Portugal, Serbia, y Slovenia, a uni forza pa asina intercambia di detayenan importante pa asina logra yega na e cabezante di e grupo.
E cabezante di e gang criminal aki tabata un miembro di e conocido organizacion criminal italiano di Ndrangheta, aunke mayoria di su miembronan ta di origen di Montenegro, segun Guardia Civil.
Ademas di a confisca 6.1 ton di cocaina, nan a pone beslag riba miles di Euro cash, varios vehiculo, barco, y un arma cu municion.
Investigacion di 4 aña: A ser specifica cu e investigacion a cuminza na aña 2018 na momento cu autoridad di Portugal a haya 840 kilo di cocaina scondi den un barco na Azores. Despues tabatin mas caso cu a haya droga abordo di barconan na Spaña, y tambe Costa Marfil cu varios detenido.
E caso cu a confisca droga aki tabata importante pa asina Europol por a cuminza ‘Operacion Florida 1”, via di Polisnan di Montenegro. Bao di Operacion Florida 1, nan tabata vigila e movimento di e barco Aressa cu a sali for di Venezuela rumbo pa Grecia.
Asina cu el a sali for di awanan teritorial Venezolano y pasa cerca di Aruba, autoridad di Montenegro via di Europol a pidi yudanza di Husticia Hulandes. Esaki mesora a manda relato urgente pa Islanan ABC, unda cu Guardacosta di Caribe Hulandes riba Dialuna 25 di Februari 2020 a haya e orden pa nan actua y bay wanta e barco.
Tur cos tabata basta trankil e Dialuna ey 25 di Februari 2020 riba lama rond di Aruba. Despues cu nan a wordo adverti di presencia di e barco sospechoso Aressa, mesora RCC di Guardacosta di Caribe Hulandes a cuminza vigila su radar.
E barco Aressa tabatin su AIS-System cendi, y aki RCC di Kustwacht por a identifike como “Aressa”, nabegando bao bandera di Cameroon. E barco aki cu tin un largura di 95 meter, no a registra ningun rato riba e AIS-System cu e tabata di bishita na Venezuela. Su ultimo posicion duna ta Suriname, y cu for di eynan e mester viaha pa Grecia.
E caso di barco Aressa: Pero for di e radar, por a nota cu e ta biniendo for di area di Punto Fijo (Venezuela). Ta comosifuera cu e barco aki intencionalmente a trata na ‘sconde’ su presencia den awanan teritorial
A sali na cla, cu e barco Aressa tabata mara na Waf di Guaranao (cerca di Punto Fijo) y a sali Diadomingo 24 di Februari 2020 pa 5:00 pm di eynan, pa bay lama grandi y haci comosifuera cu “awor si” e ta rumbo pa Grecia.
E actitud sospechoso aki, y posiblemente acompaña pa informe di inteligencia, a pone cu Guardacosta di Caribe Hulandes a mobiliza pa e area unda e barco Aressa e momento ey ta moviendo cu su velocidad maximo.
Ora cu a topa cu e barco riba lama, mesora Guardacosta a duna e capitan ordo pa stop, y asina a bay abordo pa investiga un que otro cu e barco sospechoso aki, principalmente e pregunta di con nan a keda ‘scondi’ for di ora cu a sali di Suriname y no a broadcast nada cu nan a bin Venezuela.
Mientras tanto solo a baha y a bira scur, y keto bay oficialnan di Guardacosta riba lama tabata abordo di Aressa pa sigui haci un investigacion preliminar, y a bin descubri cosnan eyden cu no ta cuadra.
Finalmente e lidernan di Guardacosta a dicidi, cu ta bay cune rumbo pa Waf di Oranjestad na Aruba pa asina nan haci un mihor investigacion, incluyendo mas personal, equipo, y tambe K9 pa listra esaki.
Den oranan di madruga, e barco a yega Waf di Oranjestad, y a duna ordo pa e bay mara na Dok-G cu ta keda net un tiki pazuid di Citgo Boulevard. Mesora hunto cu personal specializa, a bay haci un investigacion.
Aki ta unda cu a descubri cu e barco aki lo a yena tur espacio disponible cu droga. Tanto autoridad local, personal di Guardacosta, y Ministerio Publico a keda babuca pa topa cu asina hopi droga den dje. Con por ta cu ningun oficial na Punta Cardon y Punto Fijo no a ripara cu tabata yenando droga den e barco aki?
Mesora e Capitan y e tripulantenan a keda deteni, y a baha nan for di e barco (11 persona). Nan a ser hiba pa Wardanan di Polis riba e isla, pa nan wordo cera y pa asina start cu e proceso di interogacion. Nan tur ta di nacionalidad di Montenegro.
Via di Europol tabata sigui haya informacion valioso di inteligencia di Montenegro. Casi henter dia autoridad a traha pa saca tur e droga for di e barco Aressa, mientras e tabata ancra na Waf di Playa mey-mey di dos barco crusero. E droga a wordo saca y hiba pa Marinierskazerne pa vigilancia. A sali na cla cu abordo e tabatin un carga di 5.1 ton di cocaina.
A haya varios documento, pero tur esaki ta na idioma di Montenegro cu tabata dificil pa traduci. Debi na e hecho cu Pandemia a start poco despues, tabata dificil pa keda cla na tempo cu traduccion di material cu tabata pidi via canalnan oficial na Montenegro.
Mientras tanto Corte na Aruba a trata caso di e tripulantenan. Pa e Capitan di inicial Z.D. a duna castigo di 15 aña di prison. Nuebe tripulante a haya 12 aña di prison. E Chief Engineer di inicial M.D. a haya 9 aña di prison so, pasobra el a dicidi na duna informacion valioso di henter e asunto.


text:
Un amigo ta scucha bo sin cu bo a bisa algo.
Un amigo t’ey pa bo sin cu bo mester pidi.
Un amigo ta saca un man y ta yuda bo lanta bek.
Unda un amigo ta come, dos por come.
Un amigo ta comprende sin cu bo mester splica.
Den e temponan di mas scur un amigo ta comparti su lus cu bo.
Tin hopi nomber y tin hopi palabra pa bisa compasion.
Bo no mester conoce un hende pa brind’e comprension y compasion.
Bo por ta un amigo brindando compasion na tur prohimo.
Nos ta un pueblo y un isla cu semper ta cla pa yuda otro.
Laga nos sigui haci esaki brindando compasion na tur cu mester di dje.
Manera un bon amigo.
Un amigo ta scucha bo sin cu bo a bisa algo.


text:
Den Haag – Durante un ceremonia na Bestuurskantoor, Minister Plenipotenciario sr. Guillfred Besaril a rindi honor na e baluartenan cu 35 aña pasa a establece e prome representante di Aruba na Hulanda. E recepcion a tuma lugar den presencia di henter e conseho di minister di Gabinete Wever-Croes I. Riba 26 di maart 1983 sr. Betico Croes (dfm) a inaugura e representacion di Aruba na Hulanda den presencia di diferente dignitarionan di e tempo ey e teritorio insular Aruba.
‘Mescos cu recientemente mi a para keto cu e personal actual di Arubahuis, empleadonan di ATA Europa, varios ex-empleado y mentornan di Arubahuis, awe mi ta na Aruba pa reconoce e fecha historico aki pa Aruba cu algun di esnan cu 35 aña pasa tabate presente na e momento grandi aki den historia estatal di Aruba. Of hunto cu famia di e funcionarionan di e dia ey, pero cu lastimamente awe no ta cu nos mas. Aruba ta agradecido na boso tur cu a para tras di e vision pa establece un representante di Aruba cu a hunga un rol masha importante den e anhelo di Aruba y e lucha pa su Status Aparte, asina Minister Besaril a bisa.
E mandatario a sigi bisa cu durante e decadanan cu a sigui despues di Aruba su Status Aparte a opta na concentra mas riba e celebracion di “Arubadag” en coneccion cu e dia nacional di Aruba na Maart. ‘Esaki a trece cune cu no a duna e fecha importante di 26 di Maart e lugar cu e merece den nos historia. Pa es motibo aki mi a hasi mi maximo esfuerzo pa no laga 2018 pasa bai sin duna e fecha di 26 di maart 1983 e respet y balor necesario. Desde awe en adelante Cas di Aruba na Hulanda, staff y personal tin nan dia cu lo tuma lugar tur aña riba e prome diabierna di april. Di es forma aki por sigui duna e celebracion di nos dia Nacional na Hulanda su debido atencion sin perde di bista e bunita momento di refleccion pa Arubahuis di 26 di Maart 1983.’
Despues di su discurso Minister Guillfred Besaril a haci entrega di un plakkaat como reconocimento na e baluartenan di e fecha ey: sr. Glenbert Croes den nomber di su tata sr. Betico Croes (dfm), sr Nelson Oduber, sr. Ludwig Lacle, yui homber di sr. Roland Lacle (dfm), sr. Daniel van der Kuyp, yui homber di sr. John van der Kuyp (dfm), sra. Astrid Kelly y sr. Miro Dabian.
Tur esnan cu a ricibi un plakkaat a gradici Minister Plenipotenciario sr. Guillfred Besaril inmensamente pa e reconocimento aki y tambe a expresa nan aprecio na sr. Besaril, cu ta e prome Minister Plenipotenciario na Hulanda cu a duna e fecha historico aki pa Aruba y pa Arubahuis como organisacion e reconocimento nesesario.
-
Anuncia na Hit 94 FM Stereo
-
Sinti e diferencia y crece bo empresa
-
Jama 5828094 of 5820694
-
Email nos na hit94fm@gmail.com
——————————————-


text:
Tawata na 2020 cu e proyecto Hunto Grandi Grandi Hunto, cu cooperacion di Fundacion Movemento ta Bida y subsidia dor di Cede Aruba, a introduci e programa Desaroyo Continuo & Digital cu ayudo tecnico y financiero di SETAR, despues di un encuesta cu a wordo teni bao di e poblacion di 60+. Den e encuesta cu a sali na cla cu tin basta necesidad di conosemento di e topico aki. Principalmente cu durante e pandemia hopi negoshi, e.o. Banconan, Companianan di utilidad, departamentonan di gobierno etc a cuminsa exigi pa pagonan tuma lugar “on line”. E programa a resulta un exito total.
Den juli ultimo a caba cu e parti 2 caminda boluntarionan 60+ a sigui un curso di 4 siman duna pa Kimberly Boekhoudt di SETAR pa bira instructor di e programa basico. Den augustus e traspaso pa otronan den bario di Paradera, Brazil, Dakota, Playa Pabou y na Cas di OPPA a sigui pa e grandinan, cual atrobe a resulta un exito rotundo. Bunita di e proyecto aki ta, cu guiadornan di 60+ ta tuma na nan encargo e tarea di instrui otronan tambe di 60+.
Diahuebs 18 augustus ultimo a finalisa e curso cu un dia di habilidadnan digital, e tan famosos”Digital Skills Day”, cu ta pa di 2 biaha cu a wordo organisa pa asina otronan cu no a sigui e cursonan den bario, tambe por a haya informacion. E dia a tuma lugar den Cas di Cultura. For di 07:30 ya e prome interesadonan a cuminsa yega y despues di inscripcion, por a pasa busca desayuno.
Pa exactamente 09:00, Maestra di Ceremonia sra. Greta Illidge-Paesch, miembro di directiva di Fundacion movemento ta bida, a duna e señal pa apertura oficial di e dia imporante aki.
A sigui cu presentacion di AZV, Elmar y un Coffee-Break. Seguidamente Aruba Bank y Smart System a duna nan charla sigui pa un Lunch-Break. Y por ultimo Save More a duna su presentacion. Mester remarca cu informacionnan al caso y valioso a wordo duna door cu tur ariba menciona ta traha digitalisa.
Na final tawatin “door-prize” obsequio di Taco Bell, Casa Tua y SETAR. Sra Rosa Leon, Lider di Proyecto Hunto Grandi Grandi Hunto a gradici tur presente, tur instancia y negoshinan pa nan tremendo presentacion, sin lubida e boluntarionan cu di dianan anterior y riba e diamars, a coopera tremendo cu e programa aki.
Mester meciona cu nos adultonan mayor a bay cas cu hopi informacion y sigur nan lo no keda atras den e mundo cybernetico di awendia. Proyecto Grandi Hunto, Hunto Grandi, na nomber di nos adultonan mayor, ta gradici Fundacion Movemento ta bida, Cede Aruba, SETAR, Aruba Bank, Smart Systems, Save More, Compra, Romar trading, Smith & Dorlas, AZV, WEB, Elmar, Cas di Cultura, tur medio di comunicacion cu a coopera pa e programa aki por a bira un exito rotundo.


text:
WILLEMSTAD – Fin di siman benidero Federashon di Ahedres (FEDAKO) ta organisá su kampeonato anual di ahedres pa muchanan muhé i pa damanan di Kòrsou. Ta di 3 biaha konsekutivo ku FEDAKO, ku ta e federashon ku ta promové e deporte noble di ahedres, ta organisá e gran evento aki.
Manera tabata e kaso durante e añanan anterior e kampeonato lo tuma lugá serka e spònser prinsipal ku ta Lions Dive & Beach Resort.
Partisipashon ta habri pa tur dama entre 8 i 80 aña, ku posibilidat naturalmente pa eksepshon pa esnan ku no ta kai den e kategoria di edat menshoná. Lo tin premionan disponibel pa diferente kategoria di edat. Ademas e partisipantenan por akumulá punto pa klasifiká i representá Kòrsou den eksterior.
E kompetensia ta konsistí di 5 buèlta di kual 3 partido lo tuma lugá riba djasabra 20 di sèptèmber kuminsando 13:00 ’or i 2 partido riba djadumingu 21 di sèptèmber kuminsando 10:00 ‘or. Tur e partidonan lo tuma lugá den e sala di konferensiá di Lions Dive & Beach resort.
Inskripshon pa ahedresistanan mayor di 20 aña ta kosta fl. 10, mucha ta paga fl. 5 i miembronan di FEDAKO por partisipá gratis. Sòru presentá mas tempran posibel pa inskribí.
Un invitashon ta bai na tur hende muhé pa usa e oportunidat aki pa trata di kita e korona for di e damita Ailen Mena, kende a kaba di risibí e título Maestro Femenino di e Federashon Internashonal di Ahedres (FIDE).


text:
Hackernan a kibra den server di un grupo di hotel mas chikito, Starwood hotels, na 2014. Nan a horta data personal y informacion di credit card. Dos aña despues, Marriott International a cumpra Starwood Hotels y na 2018, Marriott International a haya sa di e violacion di data.
E hackernan a haya acceso na e informacion pasobra e compania no a haci su best pa protege e data, segun Bryant a argumenta den un post di blog. Su caso ta inclui automaticamente tur bishitante di Wales y Inglatera di empresanan yiu di Marriott, manera Sheraton, Westin of Aloft prome cu september 2018, el a bisa. E ta exigi un compensacion di Marriott pa tur huesped Britanico afecta.
FUENTE: Con información de bondia.com


text:
KRALENDIJK – Dennis Martinus, Angelo Alberto di BYOF i Philip Winkel di Warehouse Supermarket a papia tokante un aktividat ku ta bai tuma lugá entrante otro siman. Dennis a konta kon el a yega na e idea pa yuda hende ku ta den nesesidat, spesialmente e mucha. “Mi a tuma nota di kon pa yuda hendenan di ménos rekurso na Hulanda i Afrika. Ta algu ku mi a kuminsá kuné ya pa hopi aña i e ta simpel kaminda hóbennan ta yuda esnan di ménos rekurso. Hopi hende ta wak loke nos a hasi, pa medio di facebook i ta bin yuda nos. Pues nos ta haña kos for di diferente instansia i nos ta traha pakete i duna muchanan ku ta den nesesidat ku loke nos risibí. Esaki ku e meta pa e hende pasa un fin di aña felis.
E aña aki ta un aña difísil, no solamente pa hende na Boneiru, sinembargo mundialmente. Aña pasa tabata 350 mucha ku a risibí pakete di ayudo. E aña aki Warehouse Supermarket ta bai duna oportunidat pa un persona kore garoshi i piki kos grátis den e supermarket. Tur hende ku hasi kompra na Warehouse, i si nan pone tres artíkulo òf mas destiná pa esnan den nesesidat, esta di ‘Pasku Briante’, pa e partisipá por skibi nan nòmber, adrès i number di telefon patras di e resibu ku bo a haña ora bo a hasi kompra i deposit’é den e tómbola kòrá ku ta bai tin na e sitio. For di e tómbola, ta bai saka un nòmber i esei ta gana e oportunidat pa kore garoshi den Warehouse Supermarket. For di djaluna 14 desèmber di 1’or pa 6’or atardi durante tres dia e hendenan di BYOF ta dilanti di Warehouse Supermarket pa risibí donashon di esnan ku ta deseá pa duna. Djaweps 17 di desèmber ta saka e ganadó pa kore garoshi 1 minüt grátis. Djabièrnè e korementu di garoshi ta tuma lugá.


text:
Diaranson mainta, Prome Minister Evelyn Wever-Croes a ricibi bishita oficial di representantenan di Banco Central Aruba (BCA). Na e ocasion aki, Presidente di BCA sra Jeanete Semeleer a entrega Minister President e raport ‘Isla Innovativo’. Isla Innovativo ta un concepto pa innovacion cu Gobierno di Aruba por tene den consideracion pa e desaroyo cu e plan nacional di innovacion. Di e manera aki Gobierno ta demostra su compromiso cu tapa traha hunto cu nos institutonan den un forma transparente y sector priva pa crea plataformanan moderno di colaboracion.
E plan di Isla Innovativo ta identifica oportunidadnan nobo pa Aruba pa innovacion y diversificacion economico pa asina crea motornan nobo pa crecemento responsabel den futuro. Isla Innovativo ta contene diferente recomendacionnan pa stimula nos economiainnovacion. Ehempelnan di e recomendacionannan aki ta: Con Gobierno por sirbi e comunidad y bishitantenan di un miho forma y mas eficiente. Cua ta e inversionnan cu lo mester haci awe pa por crea solucion duradero pa mañan. Con por mehora nos productividad y fortalece nos resistencia pa adapta di forma continuo y con nos por crea oportunidad pa e ingeniero digital of cientifico di data cu aki cinco of diez aña tin diferente oportunidad y proyecto na Aruba.
Presente na e reunion tawata Chief Innovation Officer, sra. Varelie Croes kende ta bay yuda Gobierno di Aruba pa desaroya e plan nacional di innovacion. Varelie ta un yui di tera cu experiencia amplio den innovacion y tin tambe un trayectoria extenso den finansas y ley, un base amplio y diversifica.
Como pais nos kier ta cla pa e futuro nobo aki, un futuro moderno, cu tin oportunidad pa nos hobennan, y pa nos hendenan keda central, pa asina nos asegura cu esnan mas vulnerabel den nos pais no wordo lubida, pero al contrario, poniendo e ser humano central den un plan di innovacion lo beneficia nos pais di un manera asina positivo cu nunca antes nos a conoce. Esaki ta posibel cu un plan integral di innovacion pa pais Aruba y e ekipo pa ehecuta esaki.
Prome Minister a elogiata gradici CBA y Presidente sra. Semeleer pa e iniciativa aki di colaboracion y innovacion y a expresa cu inversionnan den innovacion ya no ta un opcion sino un mester pa garantisa exito di Aruba den futuro. Pronto e mandatario lo informa comunidad, sector priva y sector publico tocante e pasonan cu lo bin.


text:
Entrega di kuminda Kòrsou
Skohe un restaurant pa hasi bo pedido for di dje:
Entrega di kuminda aki na Kòrsou awor mas fasil danki na DushiFood.com. Hasi bo pedido for di un variedat amplio di restaurantnan aki na Kòrsou pa un entrega lihe i sin komplikashon. Hasi bo pedido online of hasi nos un yamadá i haña bo kuminda entregá sea na bo kas of na bo trabou. Kiko bo tin gana di dje? pizza? sanchwich, sushi, kuminda chines, of algu otro? Djis subi nos pagina online DushiFood.com i hasi bo pedido awor !
Ta hopi fasil pa hasi entrega di kuminda na Kòrsou pa medio di DushiFood.com. Enkontra abou un splikashon amplio kon DushiFood.com ta funshona!
Abo ta hasi bo pedido
Simplemente ordená lokesea abo of bo koleganan ta desea pe na DushiFood.com
El a ser envia pa e restaurant
Nos ta manda bo pedido imediatamente pa e restaurant i nos lo manda pabo un koreo elektroniko ku informashon tokante posishon di bo pedido.
Bo pedido lo tei... Yum!
ora bo kuminda ta kla nos lo entrega mesora, uniko ku bo mester hasi ta firma pe i disfruta!